CELEX: 32004D0418
Language: fi
Date: 2004-04-29 00:00:00
Title: 2004/418/EY:Komission päätös, tehty 29 päivänä huhtikuuta 2004, yhteisön nopean tietojenvaihtojärjestelmän (RAPEX) hallinnointia ja direktiivin 2001/95/EY 11 artiklan mukaisesti tehtäviä ilmoituksia koskevista ohjeista

30.4.2004                   FI             Euroopan unionin virallinen lehti                    L 151/87
                                         KOMISSION PÄÄTÖS,
                                   tehty 29 päivänä huhtikuuta 2004,
      yhteisön nopean tietojenvaihtojärjestelmän (RAPEX) hallinnointia ja direktiivin
          2001/95/EY 11 artiklan mukaisesti tehtäviä ilmoituksia koskevista ohjeista
                               (tiedoksiannettu numerolla K(2004) 1676)
                                   (ETA:n kannalta merkittävä teksti)
                                            (2004/ 418/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan
parlamentin ja neuvoston direktiivin 2001/95/EY1 ja erityisesti sen 11 artiklan 1 kohdan
kolmannen alakohdan,
on kuullut direktiivin 2001/95/EY 15 artiklalla perustettua komiteaa,
sekä katsoo seuraavaa:
(1)      Direktiivillä 2001/95/EY perustetaan yhteisön nopea tietojenvaihtojärjestelmä (RAPEX),
         jonka avulla jäsenvaltiot ja komissio voivat vaihtaa nopeasti tietoja sellaisia tuotteita
         koskevista toimenpiteistä, jotka aiheuttavat kuluttajien terveydelle ja turvallisuudelle
         vakavan vaaran.
(2)      RAPEX auttaa estämään sellaisten tuotteiden toimittamisen kuluttajille, jotka aiheuttavat
         vakavan vaaran heidän terveydelleen ja turvallisuudelleen, helpottaa markkinoiden
         valvontatoimien ja täytäntöönpanotoimien tehokkuuden ja johdonmukaisuuden
         seurantaa jäsenvaltioissa sekä antaa lähtökohdan yhteisön toiminnan tarpeiden
         yksilöimiselle.
(3)      Direktiivin 2001/95/EY 11 artiklassa tarkoitetun ilmoitusmenettelyn myötä jäsenvaltiot ja
         komissio voivat vaihtaa tietoja sellaisia vaarallisia tuotteita koskevista toimenpiteistä, jotka
         eivät aiheuta vakavaa vaaraa kuluttajien terveydelle ja turvallisuudelle.
1
  EYVL L 11, 15.1.2002, s. 4.
 ---pagebreak--- L 151/88                 FI            Euroopan unionin virallinen lehti                  30.4.2004
(4)     Jotta komissio ja jäsenvaltioiden toimivaltaiset viranomaiset voivat hallinnoida
        direktiivissä 2001/95/EY tarkoitettua ilmoitusmenettelyä tehokkaasti, on sovellettava
        johdonmukaisesti kyseisen direktiivin keskeisiä säännöksiä ja erityisesti käsitteitä, jotka
        koskevat vakavaa vaaraa tai vaaraa, jonka vaikutukset eivät ulotu tai eivät voi ulottua
        kyseisen jäsenvaltion alueen ulkopuolelle mutta jota koskevalla tiedolla voi olla merkitystä
        kaikille jäsenvaltioille.
(5)     RAPEX:n ja 11 artiklassa tarkoitetun ilmoitusmenettelyn hallinnoinnin helpottamiseksi
        ohjeisiin olisi sisällyttävä yhtenäinen ilmoituslomake ja perusteet ilmoitusten
        luokittelemiselle niiden kiireellisyyden mukaan. Ohjeissa olisi myös määriteltävä
        toiminnalle käytännön puitteet, mukaan luettuna määräajat ilmoitusmenettelyn eri
        vaiheille.
(6)     Ohjeet olisi osoitettava kansallisille viranomaisille, jotka on nimetty RAPEX:n kansallisiksi
        yhteyspisteiksi ja jotka vastaavat direktiivin 2001/95/EY 11 artiklassa tarkoitetusta
        ilmoitusmenettelystä. Komission olisi käytettävä ohjeita viiteasiakirjana RAPEX:n ja 11
        artiklassa tarkoitetun ilmoitusmenettelyn hallinnoinnissa,
ON TEHNYT TÄMÄN PÄÄTÖKSEN:
                                                 1 artikla
Komissio hyväksyy direktiivin 2001/95/EY täydennyksenä ohjeet yhteisön nopean
tietojenvaihtojärjestelmän (RAPEX) hallinnointia ja kyseisen direktiivin 11 artiklan mukaisesti
tehtäviä ilmoituksia varten.
Ohjeet on esitetty tämän päätöksen liitteessä.
                                                 2 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä huhtikuuta 2004.
                                                  Komission puolesta
                                                  David BYRNE
                                                  Komission jä
 ---pagebreak--- 30.4.2004         FI        Euroopan unionin virallinen lehti     L 151/89
                                     LIITE
                                OHJEET
     yhteisön nopean tietojenvaihtojärjestelmän (Rapex) hallintoa ja
    direktiivin 2001/95/EY 11 artiklan mukaisesti tehtyjä ilmoituksia
                                   varten
 ---pagebreak--- L 151/90               FI              Euroopan unionin virallinen lehti 30.4.2004
                                              SISÄLTÖ
    1. Johdanto
    2. Rapexin yleinen toiminta-ala
    3. Vakavan vaaran määrityskriteerit
    4. Rapex-ilmoitusten sisältö
    5. Rapex-ilmoitusten jättämisen ja jakelun määräajat
    6. Rapex-ilmoitusten jatkotoimet
    7. Ilmoitusten tarkastelu komissiossa
    8. Verkosto Rapex-tiedonvaihtoa varten
    9. Rapexin ja muiden ilmoitusjärjestelyjen koordinointi
    10. Tuoteturvallisuusdirektiivin 11 artiklan mukaiset ilmoitukset
    LIITTEET:
    I:   Ilmoituslomake
    II: Vastauslomake
    III: Ilmoituslomake leluja varten
    IV: Määräajat kansallisille yhteyspisteille
    V: Määräajat komission yhteyspisteelle
 ---pagebreak--- 30.4.2004                 FI              Euroopan unionin virallinen lehti                      L 151/91
1. JOHDANTO
    1.1 Ohjeiden tausta ja tavoitteet
    Yleisestä tuoteturvallisuudesta annetulla direktiivillä 2001/95/EY1 (tuoteturvallisuusdirektiivi)
    perustetaan yhteisön nopea tietojenvaihtojärjestelmä (Rapex), jonka avulla jäsenvaltiot ja
    komissio voivat nopeasti vaihtaa tietoja toimenpiteistä, jotka liittyvät vakavan vaaran kuluttajien
    terveydelle ja turvallisuudelle aiheuttaviin kulutustavaroihin, sikäli kuin yhteisön lainsäädännössä
    ei ole erityisiä samaan tavoitteeseen tähtääviä säännöksiä.
    Tuoteturvallisuusdirektiivin 11 artiklassa säädetään lisäksi ilmoitusmenettelystä, jota käyttäen
    jäsenvaltiot ja komissio vaihtavat tietoja toimenpiteistä, jotka liittyvät kulutustavaroihin, jotka
    eivät aiheuta vakavaa vaaraa kuluttajien terveydelle tai turvallisuudelle.
    Menettelyt kuuluvat tuoteturvallisuusdirektiivin niihin säännöksiin, joilla pyritään varmistamaan
    sovellettavien turvavaatimusten tehokas ja yhtenäinen toimeenpano.
    Rapex-järjestelmän tavoitteet ovat seuraavat:
    a) Jäsenvaltiot ja komissio voivat nopeasti vaihtaa tietoja toimenpiteistä, jotka liittyvät
         kulutustavaroihin, jotka aiheuttavat vakavan vaaran kuluttajien terveydelle ja turvallisuudelle.
    b) Jäsenvaltioille ja komissiolle voidaan tiedottaa vakavista vaaroista jo ennen kuin niihin
         liittyviä toimenpiteitä on toteutettu.
    c) Jäsenvaltioilta saadaan ja niille voidaan toimittaa tietoja siitä, mihin toimenpiteisiin tiedon
         saaneet jäsenvaltiot ovat sen perusteella ryhtyneet.
    Tällä pyritään seuraaviin:
    a) Estetään sellaisten tuotteitten toimittaminen kuluttajille, jotka aiheuttavat vakavan vaaran
         heidän terveydelleen ja turvallisuudelleen, ja vedetään tarvittaessa tällaiset tuotteet pois
         markkinoilta tai takaisin kuluttajilta.
    b) Helpotetaan jäsenvaltioiden harjoittaman markkinavalvonnan ja muiden valvontatoimien
         tehokkuuden ja yhdenmukaisuuden seurantaa.
    c) Kartoitetaan tarpeet yhteisön toiminnalle ja tarjotaan sille tarvittaessa perusta.
    d) Edesautetaan yhteisön tuoteturvallisuusvaatimusten yhdenmukaista täytäntöönpanoa ja
         sisämarkkinoiden moitteetonta toimintaa.
    Tuoteturvallisuusdirektiivin 11 artiklan mukaisella ilmoitusmenettelyllä helpotetaan lisäksi
    toimia, joilla ehkäistään vaarallisten tuotteiden (jotka eivät aiheuta vakavaa vaaraa)
    toimittaminen kuluttajille ja seurataan markkinavalvontaa jäsenvaltioissa.
    Tuoteturvallisuusdirektiivissä säädetään vapaaehtoisista ohjeista (suuntaviivoista), joilla on
    tarkoitus antaa yksinkertaiset ja selkeät kriteerit ja käytännön säännöt, joita voidaan myöhemmin
    täydentää, parantaa tai mukauttaa kokemusten ja tilanteen kehittymisen valossa ja jotka auttavat
1
    EYVL L 11, 15.1.2002, s. 4.
 ---pagebreak--- L 151/92                     FI               Euroopan unionin virallinen lehti                              30.4.2004
    komissiota ja jäsenvaltioiden2 toimivaltaisia viranomaisia Rapex-järjestelmän tehokkaassa
    käytössä. Näillä ohjeilla pyritään siis helpottamaan tuoteturvallisuusdirektiivin säännösten
    tehokasta ja yhdenmukaista soveltamista ilmoitusmenettelyissä.
    Ohjeilla on seuraavat tavoitteet:
    a) Selkeytetään Rapex-järjestelmän alaa toiminnan näkökulmasta
    –    luomalla käsitteelliset puitteet direktiivin säännöksille, jotka liittyvät vakavan vaaran
         aiheuttaviin tuotteisiin, ja erityisesti asettamalla kriteerit ”vakavan vaaran” käsitteen
         soveltamiselle
    –    antamalla ohjeita siitä, minkä tyyppisistä toimenpiteistä ja tilanteista olisi ilmoitettava
    –    antamalla opastusta siihen, miten komissiolle olisi ilmoitettava valmistajien tai jakelijoiden
         toimenpiteistä, joihin ne ovat ryhtyneet omatoimisesti, viranomaisten kanssa sovitusti tai
         viranomaisten vaatimuksesta
    –    vahvistamalla kriteerit, joiden täyttyessä ”paikallista tapausta” (jossa vaaran vaikutukset eivät
         ulotu tai voi ulottua yhden jäsenvaltion alueen ulkopuolelle) on pidettävä kaikkien
         jäsenvaltioiden kannalta merkittävänä, jolloin siitä on ilmoitettava
    –    vahvistamalla kriteerit, joiden täyttyessä jäsenvaltion on ilmoitettava komissiolle vaarallisista
         tuotteista ennen toimenpiteisiin ryhtymistä
    –    määrittämällä tuotteet, jotka kuuluvat muiden vastaavien tiedonvaihtojärjestelmien eivätkä
         siis Rapexin piiriin
    –    luokittelemalla ja indeksoimalla ilmoitukset niiden kiireellisyyden mukaan.
    b) Määritellään ilmoitusten sisältö ja erityisesti vaaditut tiedot sekä Rapex-järjestelmässä
         käytettävät lomakkeet.
    c) Määritellään ne jatkotoimet, joihin jäsenvaltioiden on ryhdyttävä ilmoituksen saatuaan, sekä
         näistä jatkotoimista toimitettavat tiedot.
    d) Kuvaillaan ilmoitusten ja jatkotoimia koskevien tietojen käsittelyä komissiossa.
    e) Asetetaan määräajat Rapex-prosessien eri vaiheille.
    f) Määritellään ja dokumentoidaan komission ja jäsenvaltioiden tasolla sovellettavat, Rapex-
         järjestelmän käyttöön liittyvät käytännön järjestelyt ja kaikki asiaan kuuluvat tekniset seikat.
    Näissä ohjeissa annetaan lisäksi tuoteturvallisuusdirektiivin 11 artiklan mukaiseen
    ilmoitusmenettelyyn liittyvää opastusta täsmentämällä menettelyn soveltamisalaa ja ilmoitusten
    sisältöä sekä vahvistamalla menettelyt ilmoitusten käsittelyä ja välittämistä varten.
2
    ”Jäsenvaltioilla” tarkoitetaan näissä ohjeissa kaikkia Euroopan unionin jäsenvaltioita sekä maita, jotka ovat ETA-
    sopimuksen osapuolia.
 ---pagebreak--- 30.4.2004                  FI                Euroopan unionin virallinen lehti                          L 151/93
    1.2 Ohjeiden status ja vastainen kehittäminen
    Status
    Nämä ohjeet ovat toimintaohjeita. Komissio laatii ohjeet kuultuaan jäsenvaltioita
    tuoteturvallisuusdirektiivin komiteassa neuvoa-antavan komiteamenettelyn mukaisesti.
    Ohjeet tarjoavat siis viiteasiakirjan tuoteturvallisuusdirektiivissä olevien Rapexia koskevien
    säännösten soveltamista samoin kuin direktiivin 11 artiklan mukaisesti esitettäviä ilmoituksia
    varten.
    Ohjeiden vastainen kehittäminen
    Ohjeita on mukautettava kokemusten ja tilanteen kehittymisen valossa. Komissio ajanmukaistaa
    tai muuttaa niitä tarvittaessa kuultuaan tuoteturvallisuusdirektiivin 15 artiklassa tarkoitettua
    komiteaa.
    1.3 Ohjeiden kohdeyleisö
    Ohjeet on tarkoitettu jäsenvaltioiden viranomaisille, jotka on nimetty osallistumaan Rapex-
    verkon toimintaan yhteyspisteinä ja jotka vastaavat direktiivin 11 artiklan mukaisesta
    ilmoittamismenettelystä. Komissio käyttää ohjeita viiteasiakirjana Rapex-järjestelmän ja
    direktiivin 11 artiklan mukaisten ilmoitusten hallinnossa.
2. RAPEXIN YLEINEN TOIMINTA-ALA
    2.1 Tuoteturvallisuusdirektiivin piiriin kuuluvien tuotteiden määrittely ja kriteerit
    määritelmän soveltamiselle Rapex-järjestelmän tavoitteissa
    Tuoteturvallisuusdirektiivin          säännöksiä      ja    etenkin        Rapex-menettelyä      sovelletaan
    kulutustavaroihin, jotka aiheuttavat vakavan vaaran kuluttajille, sikäli kuin yhteisön
    lainsäädännössä ei ole samaan tavoitteeseen tähtääviä erityissäännöksiä. Rapexin piiriin kuuluvia
    tavaroita ovat mm. lelut, sähköiset kodinkoneet, sytyttimet, lastenhoitotuotteet, autot ja renkaat.
    Tuoteturvallisuusdirektiivin soveltamisalaan kuuluvat tuotteet määritellään direktiivin 2 artiklan
    a alakohdassa seuraavasti:
    ”Tuotteella” [tarkoitetaan] kaikkia – myös palvelujen tarjoamisen yhteydessä – kuluttajille tarkoitettuja tai
    kuluttajien todennäköisesti kohtuudella ennakoitavissa olosuhteissa käyttämiä, myös muita kuin heille
    tarkoitettuja tuotteita, jotka toimitetaan tai annetaan heidän saatavilleen liiketoiminnan yhteydessä uusina,
    käytettyinä tai kunnostettuina joko korvausta vastaan tai vastikkeettomasti.
    Seuraavat seikat ovat tässä erityisen merkittäviä:
    –   Tuotteitten on oltava kuluttajille tarkoitettuja tuotteita, jotka toimitetaan tai annetaan heidän
        saatavilleen.
    –   Tuotteitten on oltava sellaisia, että kuluttajat kohtuudella ennakoitavissa oloissa
        todennäköisesti niitä käyttävät, vaikkei niitä olisi heille tarkoitettukaan. Mukaan olisi luettava
        myös ammattikäytöstä kuluttajamarkkinoille siirtyvät tuotteet eli sellaiset, jotka on alun
        perin valmistettu ammattilaisten käyttöä varten mutta joita on myöhemmin kaupattu myös
        tavallisille kuluttajille.
 ---pagebreak--- L 151/94                      FI             Euroopan unionin virallinen lehti                                 30.4.2004
     –    Palvelujen tarjoamisen yhteydessä toimitetut tuotteet: Tuoteturvallisuusdirektiivin piiriin
          kuuluvat myös tuotteet, jotka toimitetaan tai annetaan kuluttajien saataville palvelujen
          yhteydessä. Kulutustavaroita tarjotaan kuluttajille usein esim. koneiden vuokraamisen
          kaltaisten palvelujen yhteydessä. Palveluntarjoajan palvelun tarjoamisen yhteydessä
          käyttämät laitteet eivät sen sijaan kuulu direktiivin soveltamisalaan; tällaisia ovat esim.
          palveluntarjoajan käyttämät kuluttajien kuljettamiseen tarkoitetut kulkuneuvot ja laitteet.
     2.2 Rapex-järjestelmän ulkopuolelle rajatut tuotteet, jotka kuuluvat erityisten ja vastaavien
     nopeaa tiedonvaihtoa koskevien vaatimusten piiriin
     Seuraavat tuotteet on rajattu Rapex-järjestelmän ulkopuolelle, koska ne kuuluvat yhteisön
     säädöksillä perustettujen vastaavien ilmoitusmenettelyjen piiriin:
     –    lääkevalmisteet, joihin sovelletaan direktiivejä 75/319/ETY3 ja 81/851/ETY4
     –    aktiivisia implantoitavia lääkinnällisiä laitteista sovelletaan direktiivi 90/385/ETY5,
          lääkinnällisistä laitteista sovelletaan direktiivi 93/42/ETY6 ja in vitro-diagnostiikkaan
          tarkoitetuista lääkinnällisistä laitteista sovelletaan direktiivi 90/385/EY7;
     –    elintarvikkeet ja rehut, joihin sovelletaan asetusta (EY) N:o 178/2002.8
     Lisätietoja yhteisön lainsäädännöllä perustettujen eri ilmoitusmenettelyjen suhteesta annetaan
     kohdassa 9.1 sekä Ohjeasiakirjassa yleisestä tuoteturvallisuudesta annetun direktiivin ja
     tuoteturvallisuussäännöksiä sisältävien tiettyjen alakohtaisten direktiivien välisestä suhteesta (Guidance
     Document on the Relationship between the GPSD and Certain Sector Directives).9
     2.3 Toimenpiteet ja päätökset, joista on tiedotettava Rapex-järjestelmässä
     Tuoteturvallisuusdirektiivin 8 artiklassa on suuntaa-antava luettelo erityyppisistä jäsenvaltioiden
     toimivaltaisten viranomaisten toimenpiteistä, joista olisi ilmoitettava Rapex-järjestelmää
     käyttäen. Näillä toimenpiteillä
     –    asetetaan ennakkoehtoja tuotteen markkinoille saattamiselle
     –    vaaditaan, että tuotteeseen liitetään varoituksia sen mahdollisista vaaroista
     –    varoitetaan kuluttajia tuotteeseen liittyvästä vaarasta
     –    kielletään tilapäisesti tai kokonaan tuotteen toimittaminen, tarjoaminen toimitettavaksi tai
          esittely
     –    järjestetään tuotteen vetäminen markkinoilta tai palauttaminen
3
     EYVL L 147, 9.6.1975, s. 13. Direktiivi sellaisena kuin se on viimeksi muutettuna direktiivillä 2000/38/EY (EYVL L
     139, 10.6.2000, s. 28).
4
     EYVL L 317, 6.11.1981, s. 1. Direktiivi sellaisena kuin se on viimeksi muutettuna direktiivillä 2000/37/EY (EYVL L
     139, 10.6.2000, s. 25).
5
    EYVAL L 189, 20.7.1990, s. 17
6
    EYVL L 169, 12.7.1993, s.1.
7
    EYVL L 331, 7.12.1998, s. 1.
8
     Elintarvikelainsäädäntöä      koskevista       yleisistä     periaatteista    ja      vaatimuksista,       Euroopan
     elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28.
     tammikuuta 2002 annettu Euroopan parlamentin ja neuvoston asetus (EY) N:o 178/2002 (EYVL L 31, 1.2.2002, s.
     1).
9
     Ks. http://europa.eu.int/comm/consumers/cons_safe/prod_safe/gpsd/revisedGPSD_en.htm.
 ---pagebreak--- 30.4.2004                 FI              Euroopan unionin virallinen lehti                      L 151/95
    –   määrätään valmistajat ja jakelijat vetämään tuote pois markkinoilta, hankkimaan se takaisin
        kuluttajilta ja hävittämään se.
    Muita toimenpiteitä, joihin viranomaiset voivat ryhtyä ja joista olisi ilmoitettava:
    –   sopiminen valmistajien ja jakelijoiden kanssa tarvittavista toimenpiteistä tuotteitten
        aiheuttamien vaarojen välttämiseksi
    –   sopiminen valmistajien ja jakelijoiden kanssa yhteisistä toimista, joilla järjestetään tuotteen
        vetäminen markkinoilta, sen hankkiminen takaisin kuluttajilta ja sen hävittäminen tai jokin
        muu toimenpide
    –   sopiminen valmistajien ja jakelijoiden kanssa niiden järjestelyjen koordinoinnista, joilla tuote
        vedetään takaisin kuluttajilta ja joilla se hävitetään.
    Jäsenvaltioiden olisi ilmoitettava kaikista tällaisista toimenpiteistä myös siinä tapauksessa, että
    niihin todennäköisesti haetaan muutosta kansallisella tasolla tai niihin liittyy julkaisuvelvollisuus.
    Jäsenvaltioiden olisi ilmoituksessaan täsmennettävä, onko kyse lopullisesta toimenpiteestä (jota
    tuotteen valmistaja tai maahantuoja ei ole riitauttanut tai joka on lopullisesti vahvistettu) vai
    onko siihen jo haettu tai haetaanko siihen todennäköisesti muutosta. Toimenpiteen statuksen
    muuttumisesta olisi joka tapauksessa ilmoitettava komissiolle.
    Direktiivin 5 artiklassa velvoitetaan valmistajat ja jakelijat ilmoittamaan kansallisille
    viranomaisille vapaaehtoisesti toteuttamistaan toimenpiteistä, joilla pyritään ehkäisemään
    kuluttajalle aiheutuva vaara. Viranomaisten on ilmoitettava näistä toimenpiteistä komissiolle, jos
    kyseinen tuote aiheuttaa vakavan vaaran (ks. kohtaa 4.3).
    2.4 Muut vakavia vaaroja koskevat tiedot, joita voidaan välittää Rapexin kautta
    Jäsenvaltiot voivat ilmoittaa komissiolle
    –   kaikki vakavaan vaaraan liittyvät tiedot ennen toimenpiteisiin ryhtymisestä päättämistä
        (12 artiklan 1 kohdan kolmas alakohta), jolloin Rapex-yhteyspisteiden olisi ilmoitettava
        komissiolle myös lopullisesta päätöksestä
    –   toimenpiteistä, jotka liittyvät tiettyyn tuote-erään, jonka jäsenvaltio on vetänyt pois
        markkinoilta vakavan vaaran vuoksi, sekä siitä, että kaikki kyseiseen erään kuuluvat tuotteet
        on vedetty markkinoilta
    –   tulliviranomaisten päätöksistä pysäyttää tai torjua tuote EU:n ulkorajalla, jos kyseinen tuote
        aiheuttaa vakavan vaaran. Rapex-yhteyspisteiden olisi toimitettava nämä tiedot maansa
        tulliviranomaisille (tästä tarkemmin kohdassa 8.3).
    Komissio voi saada haltuunsa tietoja kuluttajien terveydelle vakavan vaaran aiheuttavista
    tuotteista myös yhteisön ulkopuolisilta mailta tai muiden organisaatioiden (myös yhteisön
    ulkopuolisten maiden) perustamien tietojärjestelmien kautta. Komissio arvioi saamansa tiedot ja
    voi välittää ne jäsenvaltioille.
    Jos tällaisia lisätietoja välitetään Rapex-järjestelmän kautta, muiden jäsenvaltioiden ei tarvitse
    reagoida niihin virallisesti eikä vakiolomakkeen käyttö ole pakollista.
 ---pagebreak--- L 151/96                  FI             Euroopan unionin virallinen lehti                  30.4.2004
    2.5 Ilmoittamiskriteerit toimenpiteille, joiden aiheena oleva vaara ei ulotu jäsenvaltion
    alueen ulkopuolelle
    Rapex-järjestelmän piiriin eivät kuulu toimenpiteet, joiden aiheena olevien vaarojen vaikutukset
    eivät ulotu tai eivät voi ulottua jäsenvaltion alueen ulkopuolelle.
    Joissain tapauksissa tällaisilla toimenpiteillä saattaa kuitenkin olla merkitystä muiden
    jäsenvaltioiden toimeenpanoviranomaisille. Arvioidakseen, voisivatko vaikutuksiltaan
    paikallisen vaaran johdosta toteutettavat toimenpiteet sisältää muiden jäsenvaltioiden kannalta
    kiintoisia tuoteturvallisuuteen liittyviä tietoja, viranomaisten olisi pohdittava esimerkiksi sitä,
    liittyykö toimenpide sellaiseen uudentyyppiseen vaaraan, josta ei vielä ole raportoitu muissa
    ilmoituksissa, liittyykö se useiden tuotteiden yhdessä aiheuttamaan uuteen vaaraan tai onko kyse
    uudesta vaaraa aiheuttavasta tuotetyypistä tai -ryhmästä.
    Yksityishenkilöiden myymiin käytettyihin tai mittatilaustyönä valmistettuihin, vakavaa vaaraa
    aiheuttaviin tuotteisiin liittyvät toimenpiteet eivät kuulu Rapex-järjestelmän piiriin, jos
    toimenpiteen toteuttanut jäsenvaltio voi olemassa olevien tietojen perusteella päätellä, ettei
    tuotetta ole saatavana muissa jäsenvaltioissa.
    Kun otetaan huomioon tuotteiden vapaa liikkuminen Euroopassa, Euroopan talouden avoimuus
    ja se, että kuluttajat ostavat tuotteita paitsi kotimaansa markkinoilta myös ulkomaanlomilla ja
    Internetin kautta, yhteyspisteiden olisi hyvä ilmoittaa toimenpiteistä myös silloin, kun riskin
    merkityksestä tai kiinnostavuudesta muille jäsenvaltioille ei ole varmuutta.
3. VAKAVAN VAARAN MÄÄRITYSKRITEERIT
    3.1 Vakavan vaaran määritelmä tuoteturvallisuusdirektiivin mukaan ja tavoitteet vakavaan
    vaaraan liittyville ohjeille
    Vakava vaara määritellään tuoteturvallisuusdirektiivin 2 artiklan d alakohdassa seuraavasti:
    ”vakavalla vaaralla” [tarkoitetaan] julkisviranomaisten nopeita toimia edellyttäviä vakavia
    vaaroja, mukaan lukien sellaiset vaarat, joiden vaikutukset eivät ole välittömiä.
    Vakavan vaaran määritelmälle on ominaista kaksi seikkaa: ensinnäkin siihen kuuluvat
    kaikentyyppiset tuotteen kuluttajille aiheuttamat vakavat vaarat (välittömien uhkien lisäksi
    mahdolliset pitemmän ajan kuluessa ilmaantuvat vaarat), ja toiseksi vakavina pidetään vaaroja,
    jotka vaativat nopeita toimia.
    Seuraavissa osioissa annetaan yleisiä neuvoja avuksi viranomaisille näiden arvioidessa vaaran
    vakavuutta ja päättäessä nopeiden toimien tarpeellisuudesta. Tarkoituksena on auttaa
    viranomaisia tunnistamaan tapaukset, joihin tuoteturvallisuusdirektiivin mukaan liittyy vakava
    vaara. Tässä luvussa esitettävä ohjeisto ei ole täydellinen eikä siinä pyritäkään ottamaan
    huomioon kaikkia mahdollisia tekijöitä. Eri maiden viranomaisten olisi tarkasteltava kutakin
    yksittäistä tapausta sen omien piirteiden mukaan ja otettava huomioon näissä ohjeissa esitetyt
    kriteerit samoin kuin omat kokemuksensa ja käytäntönsä, muut asian kannalta merkitykselliset
    näkökohdat ja asianmukaiset menetelmät.
    3.2 Kriteerit vaaran vakavuuden määrittämiselle
    Missä tahansa kulutustavarassa voi piillä vaaroja. Vaaroja on monenlaisia: ne voivat liittyä
    kemiallisiin tai mekaanisiin tekijöihin, sähköön, kuumuuteen, säteilyyn jne. Vaara edustaa
    tuotteen kykyä haitata käyttäjien terveyttä ja turvallisuutta tietyissä olosuhteissa.
 ---pagebreak--- 30.4.2004                  FI             Euroopan unionin virallinen lehti                            L 151/97
    Kunkin vaaran vakavuus voidaan luokitella laadullisin ja joissain tapauksissa määrällisin
    kriteerein, jotka liittyvät todennäköisten aiheutuvien haittojen tyyppiin.
    On paljon mahdollista, ettei vaaraa ole kaikissa vaan vain joissakin markkinoilla olevissa
    yksittäisissä tuotteissa. Vaaran taustalla voi olla vika, joka ilmenee vain osassa markkinoilla olevia
    tietyntyyppisiä tuotteita (merkki, malli jne.). Tällaisissa tapauksissa on syytä pohtia, kuinka
    todennäköisestä on, että tuotteessa on kyseinen vika tai että vaara on olemassa.
    Todennäköisyys sille, että vaara todella aiheuttaa haitan terveydelle tai turvallisuudelle, riippuu
    siitä, missä määrin kuluttaja altistuu vaaralle käyttäessään tuotetta sen käyttöiän aikana sen
    käyttötarkoituksen mukaan tai siten kuin voidaan kohtuudella olettaa. Tietyille vaaroille voi
    altistua joissain tapauksissa yhtaikaa useampikin ihminen. Kun määritetään tuotteen
    aiheuttaman vaaran tasoa vaaran vakavuuden ja altistumisen yhteisvaikutuksen perusteella, on
    syytä ottaa huomioon myös altistuvan kuluttajan mahdollisuudet estää vaaratilanteen
    syntyminen tai reagoida siihen. Siihen vaikuttavat vaaran olemassaolosta olevat tiedot, annetut
    varoitukset sekä se, kuuluuko mahdollisesti altistuva kuluttaja tässä suhteessa erityisen
    riskialttiiseen ryhmään.
    Edellisten seikkojen perusteella esitetään seuraavaa lähestymistapaa, josta voi olla
    täytäntöönpanoviranomaisille apua heidän päättäessään, onko jotain tiettyä kulutustavaran
    aiheuttamaa vaaratilannetta pidettävä tuoteturvallisuusdirektiivissä tarkoitettuna vakavana
    vaarana.
    Viranomaisen olisi toimittava seuraavasti:
         –   Ensiksi määritetään taulukon A avulla riskin taso, joka riippuu sekä sen vakavuudesta että
             siitä, miten todennäköisesti se realisoituu tarkasteltavissa käyttöoloissa. Lisäksi
             määritetään tuotteelle ominaisiin vaaraa aiheuttaviin piirteisiin liittyvän terveys- tai
             turvallisuusvaikutuksen vakavuus.
         –   Toisessa vaiheessa arvioidaan taulukon B avulla seurausten vakavuus kuluttajatyypin
             mukaan samoin kuin tavanomaisen aikuisväestön kannalta tarkasteltuna se, onko
             tuotteessa riittävät varoitukset ja suojaukset ja että onko vaara niin ilmeinen, että sen taso
             voidaan arvioida laadullisesti.
    Taulukossa B esitetään taulukon A mukaisten seurausten vakavuus, kun kyse on vakavasta
    vaaratilanteesta, joka edellyttää nopeita toimia täytäntöönpanoviranomaisilta.
    Taulukko A.            Riskinarviointi:    terveys-     ja     turvallisuushaittojen       vakavuus        ja
    todennäköisyys
    Taulukossa A yhdistetään riskinarvioinnin kaksi päätekijää eli terveys- ja turvallisuushaittojen
    vakavuus ja todennäköisyys. Seuraavat vakavuuden ja todennäköisyyden määritelmät on
    tarkoitettu avuksi asianmukaisten luokitusarvojen määrittämiseen.
    Vakavuus
    Vakavuuden arviointi perustuu tuotteeseen liittyvien vaarojen todennäköisten terveys- ja
    turvallisuushaittojen tarkasteluun. Luokitus olisi tehtävä erikseen kullekin vaaratyypille.10
10
    Esimerkissä esitetään mahdollisia vakavuusluokituksia tietyille mekaanisille riskeille ja niiden tyypillisesti
    aiheuttamia vammoja:
 ---pagebreak--- L 151/98                    FI           Euroopan unionin virallinen lehti                         30.4.2004
    Vakavuutta arvioitaessa olisi otettava huomioon myös se, kuinka monelle ihmiselle vaarallinen
    tuote voi aiheuttaa vaaran. Niinpä jos tuote voi aiheuttaa riskin samanaikaisesti useammalle kuin
    yhdelle ihmiselle (esim. kaasulaitteen aiheuttama palo- tai myrkytysvaara), riskiä on pidettävä
    vakavampana kuin sellaista, joka voi kohdistua vain yhteen ihmiseen.
    Alustavassa riskinarvioinnissa olisi tarkasteltava tuotteen aiheuttamaa riskiä kenelle tahansa sille
    altistuvalle ihmiselle antamatta riskiryhmän koon vaikuttaa arvioon. Viranomaisten voi
    kuitenkin olla perusteltua ottaa huomioon tuotteelle altistuvien kokonaismäärä, kun päätöstä
    toimenpiteistä tehdään.
    Monien vaarojen tapauksessa voidaan ajatella epätodennäköisiä olosuhteita, joiden vallitessa
    seuraukset voivat olla hyvin vakavia – esim. johtoon kompastumisesta, kaatumisesta ja pään
    kolhimisesta aiheutuva kuolema –, vaikka lievemmät seuraukset ovat todennäköisempiä. Vaaran
    vakavuutta arvioitaessa olisi oltava perustana näyttö, jonka pohjalta voidaan kohtuudella olettaa,
    että vaaran luonnehtimiseksi valitut seuraukset voivat syntyä ennakoitavan käytön aikana.
    Perustana voitaisiin käyttää pahimpia kokemuksia vastaavista tuotteista.
    Yleinen todennäköisyys
    Yleisellä todennäköisyydellä tarkoitetaan sitä todennäköisyyttä, jolla vaaralle altistuvan henkilön
    terveydelle tai turvallisuudelle aiheutuu haittaa. Huomioon ei oteta vaaralle altistuvien
    kokonaismäärää. Kun ohjeissa viitataan tuotteessa esiintyvän vian todennäköisyyteen, ohjetta ei
    pitäisi soveltaa, jos kaikki vialliset näytekappaleet voidaan yksilöidä. Siinä tapauksessa viallisten
    tuotteiden käyttäjät altistuvat täydelle riskille ja muiden tuotteiden käyttäjät välttyvät siltä
    kokonaan.
    Yleinen todennäköisyys koostuu kaikista osatodennäköisyyksistä, kuten seuraavista:
         –    todennäköisyys, että tuotteessa on tai siihen tulee vika (jos vika esiintyy kaikissa
              tuotteissa, tämä todennäköisyys on 100 %)
         –    todennäköisyys, että haittavaikutus realisoituu, kun tuotetta käyttää tavanomainen
              käyttäjä, jonka saama altistus vastaa viallisen tuotteen aiottua tai kohtuudella
              ennakoitavaa käyttöä.
    Nämä kaksi todennäköisyyttä on yhdistetty seuraavassa taulukossa, jotta saadaan taulukkoon A
    kirjattava yleinen todennäköisyys.
                     Lievä                             Vakava                       Erittäin vakava
       Työkyvyttömyys alle 2 %.            Työkyvyttömyys 2–15 %.
       Työkyky yleensä palautettavissa     Työkyky ei yleensä              Työkyvyttömyys yli 15 %.
       ilman sairaalahoitoa                palautettavissa, vaatii         Työkyky ei yleensä palaudu.
                                           sairaalahoitoa
       Pienet haavat                       Vakavat haavat                  Vakavat sisäelinvammat
       Pienet murtumat                     Sormen tai varpaan              Raajan menettäminen
                                           menettäminen
                                           Näkövaurio                      Näönmenetys
                                           Kuulovaurio                     Kuulonmenetys
 ---pagebreak--- 30.4.2004                 FI              Euroopan unionin virallinen lehti                         L 151/99
                Terveys- tai turvallisuushaitan yleinen                     Tuotteen vaarallisuuden
                            todennäköisyys                                       todennäköisyys
                                                                    1%              10 %         100 %
                                                                                                 (kaikki)
       Terveys- tai        Vaara esiintyy aina ja terveys- tai     Kohta-          Suuri        Erittäin
       turvallisuus-       turvallisuushaitta ilmenee              lainen                       suuri
       haitan toden-       todennäköisesti ennakoitavassa
       näköisyys           käytössä
       altistuttaessa      Vaara voi ilmetä yhden epä-             Pieni           Kohta-       Suuri
       säännöllisesti      todennäköisen tai kahden                                lainen
       vaaralliselle       mahdollisen edellytyksen
       tuotteelle          täyttyessä
                           Vaara ilmenee vain, jos useat           Erittäin        Pieni        Kohta-
                           epätodennäköiset edellytykset           pieni                        lainen
                           täyttyvät
    Yhdistämällä vaaran aste ja taulukossa A esitetty yleinen todennäköisyys saadaan arvio riskin
    vakavuudesta. Arvion tarkkuuteen vaikuttaa täytäntöönpanoviranomaisen käytettävissä olevien
    tietojen laatu. Arviota on kuitenkin tarkistettava, jotta voidaan ottaa huomioon yhteiskunnan
    käsitys riskin hyväksyttävyydestä. Yhteiskunta hyväksyy paljon suurempia riskejä joissain
    yhteyksissä (esim. liikenne) kuin toisissa (esim. lelut). Tämä tekijä otetaan lukuun taulukossa B.
    Taulukko B.           Riskin luokitus: altistuvan henkilön tyyppi, tiedot vaarasta ja
    varotoimet
    Yhteiskunta hyväksyy suurempia riskejä joissain yhteyksissä kuin toisissa. Vakavana pidettävän
    riskin tasoon vaikuttavina tekijöinä pidetään altistuvan henkilön edustaman ryhmän riskialttiutta
    sekä – tavanomaisten aikuisten kohdalla – tietoja riskistä ja mahdollisuuksia ryhtyä varotoimiin.
    Riskiryhmät
    Huomioon olisi otettava, minkätyyppinen ihminen tuotetta käyttää. Jos on todennäköistä, että
    tuotetta käyttävät riskiryhmiin kuuluvat ihmiset, vakavana on pidettävä tasoltaan tavanomaista
    alempaa vaaraa. Riskiryhmiä voisivat olla esim. seuraavat kaksi:
                          Erittäin riskialttiit                          Riskialttiit
                    Sokeat                                  Heikkonäköiset
                    Vaikeasti vajaakuntoiset                Osittain vajaakuntoiset
                    Hyvin vanhat                            Iäkkäät
                    Hyvin nuoret (alle 3-vuotiaat)          Nuoret (3–11-vuotiaat)
 ---pagebreak--- L 151/100               FI               Euroopan unionin virallinen lehti                   30.4.2004
    Tavanomaiset aikuiset
    Tavanomaisina pidettäviin aikuisiin kohdistuvan riskin vakavuutta olisi tarkistettava vain, jos
    vaara on ilmeinen ja tuotteen toiminnan kannalta välttämätön. Riskin määrittämisessä
    tavanomaisten aikuisten kannalta vakavaksi olisi tarkasteltava sen ilmeisyyttä ja sitä, onko
    tuotteen valmistaja riittävällä tavalla huolehtinut tuotteen turvallisuudesta sekä suojauksista ja
    varoituksista etenkin silloin, kun vaaraa ei voida pitää ilmeisenä. Jos esimerkiksi tuote on
    varustettu riittävin varoituksin ja suojauksin ja vaara on ilmeinen, seurausten vakavuus ei
    välttämättä merkitse sitä, että riskiä olisi pidettävä vakavana (taulukko B), vaikka tuotteen
    turvallisuuden parantamiseksi olisikin syytä ryhtyä joihinkin toimiin. Vastaavasti jos tuotteen
    varoitukset ja suojaukset ovat puutteelliset eikä vaara ole ilmeinen, vakavuudeltaan keskitasonkin
    seurausten perusteella riski olisi luokiteltava vakavaksi (taulukko B).
 ---pagebreak--- 30.4.2004                                     FI                 Euroopan unionin virallinen lehti                                 L 151/101
                           Kulutustavaroihin liittyvän riskin arviointi tuoteturvallisuusdirektiivin soveltamista varten
                           Tämä menettely on tarkoitettu täytäntöönpanoviranomaisten avuksi selvitettäessä, onko tiettyä kulutustavaran aiheuttamaa vaaraa
                           pidettävä kohtuuttomana ja tuoteturvallisuusdirektiivissä tarkoitettuna vakavana vaarana.
                           Taulukko A – Riskin tason arviointi                                  Taulukko B – Riskin luokitus
                           Terv.-/turv.haittojen vakavuus                                               Riskiryhmät                            Tavanomaiset aikuiset
                                                                              Seurausten                                                                                          Riittävät varoitukset
                                                                                yleinen                 Eritt.                             Ei       Kyllä      Ei         Kyllä        ja suojaukset
                              Lievä         Vakava       Eritt. vakava         vakavuus              riskialttiit   Riskialttiit           Ei       Ei         Kyllä      Kyllä    Ilmeinen vaara
                                          Eritt. suuri   Suuri                Eritt. vakava      VAKAV A VAARA – NOPEITA TOIMIA TARVITAAN
                           Eritt. suuri   Suuri          Keskitaso            Vakava
                           Suuri          Keskitaso      Pieni                Keskitaso
                                                                                                                    Keskitason vaara – joitakin toimia tarvitaan
                           Keskitaso      Pieni          Eritt. pieni         Lievä
                                                                                                                                                   Lievä riski– toimintatarve
                                                                                                                                                   epätodennäköinen
   Haitan todennäköisyys
                           Pieni          Eritt. pieni                        Eritt. lievä
  Taulukon A avulla määritetään vaaran seurausten taso käyttämällä perustana mahdollisen terveys- tai turvallisuushaitan vakavuutta ja
  todennäköisyyttä (ks. taulukot viitteissä).
  Taulukon B avulla taas määritetään riskin vakavuus käyttämällä perustana tuotteen käyttäjätyyppiä ja tavanomaisten aikuisten osalta sitä,
  onko tuote varustettu riittävillä varoituksilla ja suojauksilla ja onko vaara riittävän ilmeinen. Tältä pohjalta päätetään, onko kyse vakavasta
  vaarasta ja tarvitaanko nopeita toimia.
  Esimerkki (merkitty yllä nuolilla)
  Ketjusahan käyttäjä on saanut pahan haavan käteensä. Käy ilmi, että sahan turvalaite on puutteellinen, minkä vuoksi käyttäjän käsi
  on päässyt lipeämään eteen ja osumaan sahan ketjuun. Täytäntöönpanoviranomainen tekee seuraavan riskinarvioinnin.
  Taulukko A – Vamman todennäköisyys on suuri, koska vaara ilmenee kaikissa tuotteissa ja voi realisoitua tietyissä olosuhteissa. Haitta
  arvioidaan vakavaksi, joten seurauksen yleinen vakavuus on luokkaa vakava.
  Taulukko B – Ketjusaha on tarkoitettu tavanomaisten aikuisten käyttöön, siihen liittyvä vaara on ilmeinen mutta suojaukset ovat puutteelliset,
  joten riskin luokitus on keskitaso.
  Seurausten vakavuus on luokkaa vakava eli sietämätön. Kyse on siis vakavasta vaarasta, joka edellyttää nopeita toimia.
 ---pagebreak--- L 151/102                 FI             Euroopan unionin virallinen lehti                       30.4.2004
4. RAPEX-ILMOITUSTEN SISÄLTÖ
    4.1 Ilmoituslomakkeeseen merkittävät tiedot
    Tietojen pitäisi olla mahdollisimman täydelliset eli yhteyspisteissä olisi täytettävä
    ilmoituslomakkeen (ohjeiden liitteessä I) kaikki kentät. Ellei tietoja ole saatavilla, se on
    mainittava ja perusteltava. Lisäksi olisi mainittava puuttuvien tietojen ennakoitu
    toimittamisajankohta.
    Toimitetuista        tiedoista      vastaa        ilmoituksen          tehnyt   jäsenvaltio
    (tuoteturvallisuusdirektiivin liitteen II kohta 10).
    Jotta ilmoituksesta olisi hyötyä muiden jäsenvaltioiden viranomaisten toteuttaman
    markkinavalvonnan kannalta, ilmoituksessa on annettava kaikki tiedot, joita tarvitaan
    vaarallisen tuotteen yksilöimiseen, sen alkuperän jäljittämiseen, markkinointi- ja
    jakelukanavien selvittämiseen, siihen liittyvien vaarojen määrittämiseen jne.
    Tietoja voidaan pyytää käsiteltävän luottamuksellisina, jos niiden paljastaminen
    haittaisi oikeustoimien suojaa, valvonta- ja selvitystoimia tai ammattisalaisuuksia,
    ellei luottamuksellisuuden ohi ajava yleinen etu vaadi tietojen julkaisemista
    kuluttajien terveyden ja turvallisuuden suojelemiseksi.
    Ilmoituksen tekevä jäsenvaltio voi pyytää luottamuksellista käsittelyä myös
    ilmoituksen liitteille, kuten oikeudenkäyntiasiakirjoille, joissa ei ole kuluttajansuojan
    kannalta merkityksellisiä tietoja ja joita olisi suojeltava.
    Tuoteturvallisuusdirektiivin mukaan yleisön saatavilla on oltava tiedot tuotteitten
    turvaominaisuuksista, vaaran luonteesta, tuotteen tunnistamisesta ja toteutetusta
    toimenpiteestä.
    Yhteyspisteiden olisi erityisen huolellisesti tarkastettava, että ilmoitus sisältää
    seuraavat olennaiset tiedot:
    –    Yksityiskohtainen kuvaus tuotteesta (sekä mahdollisuuksien mukaan sen
         tullikoodi) ja valokuva viranomaisten avuksi tuotteen tunnistamiseen. Tuotteen
         tunnistustietojen ja kuvauksen pitäisi olla tarkkoja, jottei tuotetta sekoitettaisi
         vastaavaan tuoteryhmään kuuluviin turvallisiin tuotteisiin.
    –    Riskinarviointi, jonka mukana toimitetaan etenkin siihen liittyvät viranomaisten
         tekemien testien tulokset.
    –    Vaaran välttämiseksi toteutettujen toimenpiteiden laajuus ja luonne, kesto ja
         jatkotoimet. Ilmoituksen tehneen jäsenvaltion olisi ilmoitettava komissiolle
         kaikista toimenpiteeseen tekemistään muutoksista sekä kyseisestä tuotteesta
         tehdystä lopullisesta päätöksestä. Jäsenvaltion olisi täsmennettävä ilmoituksessa,
         onko toimenpide luonteeltaan lopullinen (valmistaja tai maahantuoja ei ole
         riitauttanut toimenpidettä tai toimenpide on vahvistettu elimessä, jonka
         päätökseen ei voi hakea muutosta) vai onko siihen jo haettu tai haetaanko siihen
         todennäköisesti muutosta. Toimenpiteen statuksen muuttumisesta olisi joka
         tapauksessa ilmoitettava komissiolle.
 ---pagebreak--- 30.4.2004                  FI                  Euroopan unionin virallinen lehti                            L 151/103
    –    Tiedot, joita tarvitaan tuotteen jakelukanavien ja alkuperän – etenkin sen
         valmistajan, maahantuojan tai viejän – selvittämiseen, samoin kuin kaikki muut
         tuotteen jäljitettävyyteen liittyvät tiedot.
    Jos tuotteet on tuotu yhteisön ulkopuolisesta maasta, on – myös alkuperämaan
    viranomaisten selvitystoimien helpottamiseksi – toimitettava seuraavat asiakirjat ja
    tiedot (jos saatavilla): kopio myyntisopimuksesta ja remburssista sekä tiedot
    vientipäivästä ja -paikasta ja tuotteitten eränumero.
    4.2 Kemikaalien käyttöä koskevista toimenpiteistä toimitettavat tiedot
    Jos direktiivin 11 tai 12 artiklan mukaisesti ilmoitetulla toimenpiteellä pyritään
    rajoittamaan kemiallisen aineen tai valmisteen pitämistä kaupan tai käyttöä,
    jäsenvaltioiden on mahdollisimman nopeasti toimitettava joko yhteenveto kyseiseen
    aineeseen tai valmisteeseen ja sen tunnettuihin ja saatavilla oleviin korvaaviin aineisiin
    tai valmisteisiin liittyvistä asiaankuuluvista tiedoista tai niihin liittyvät viitteet, jos
    tällaisia tietoja on saatavilla.
    Lisäksi niiden on ilmoitettava toimenpiteen oletetut vaikutukset kuluttajien
    terveyteen ja turvallisuuteen sekä toimitettava kyseistä vaaraa koskeva arviointi, joka
    on tehty nykyisten aineiden osalta asetuksen (ETY) N:o 793/9311 10 artiklan
    4 kohdan tarkoittamien kemiallisiin aineisiin käytettävien riskinarvioinnin yleisten
    periaatteiden mukaisesti ja uusien aineiden osalta direktiivin 67/548/ETY12 3 artiklan
    2 kohdan mukaisesti.
    4.3 Ilmoittaminen valmistajien ja jakelijoiden vapaaehtoisista toimista
    Tuoteturvallisuusdirektiivin 5 artiklan 3 kohdan mukaisesti tuotteiden valmistajien ja
    jakelijoiden on ilmoitettava kansallisille viranomaisille kuluttajille aiheutuvan vaaran
    torjumiseksi vapaaehtoisesti toteuttamistaan toimenpiteistä.
    12 artiklan 1 kohdan neljännessä alakohdassa edellytetään, että kun kyseessä on
    vakava vaara, jäsenvaltiot antavat komissiolle tiedoksi valmistajien ja jakelijoiden
    toteuttamat vapaaehtoiset toimenpiteet.
    Kun viranomaiset saavat valmistajilta ja jakelijoilta tietoja vaarasta ja sen välttämiseksi
    toteutetuista vapaaehtoisista toimenpiteistä, niiden olisi tutkittava tiedot sen
    selvittämiseksi, olisiko komissiolle tehtävä ilmoitus vakavan vaaran vuoksi. Tässä olisi
    otettava huomioon luvussa 3 esitetyt kriteerit.
    Yhteisön tasolla tehtävää ilmoitusta edellytetään, kun kyse on vakavasta vaarasta,
    jonka seuraukset voivat ulottua yhden jäsenvaltion alueen ulkopuolelle (ottaen
    huomioon paikallisista tapahtumista ilmoittamisen kriteerit – ks. kohta 2.5).
11
    EYVL L 84, 5.4.1993, s. 1.
12
    EYVL 196, 16.8.1967, s. 1. Direktiivi sellaisena kuin se on viimeksi muutettuna komission direktiivillä
    2000/33/EY (EYVL L 136, 8.6.2000, s. 90).
 ---pagebreak--- L 151/104                   FI               Euroopan unionin virallinen lehti                          30.4.2004
    Komissiolle toimitettavien tietojen olisi sisällettävä tarkat tiedot valmistajien tai
    jakelijoiden toteuttamista vapaaehtoisista toimenpiteistä. Niin ikään olisi toimitettava
    kaikki merkitykselliset tiedot vaarasta. Näitä ovat erityisesti seuraavat:
    –    tuotteen tai tuote-erän tunnistamiseen ja jäljittämiseen tarvittavat tiedot
    –    vaaran kuvaus
    –    tiedot toimenpiteen toteuttamiseen osallistuvista valmistajista ja jakelijoista
    –    kuvaus valmistajien ja jakelijoiden toimenpiteistä kuluttajille aiheutuvan vaaran
         välttämiseksi (laajuus, toimenpiteen piiriin kuuluvat maat, seuranta)
    –    vaarallisen tuotteen lopullinen määränpää (tuhoaminen, kunnostus)
    –    jatkotoimet, joilla kansalliset viranomaiset aikovat valvoa valmistajien ja
         jakelijoiden vapaaehtoisten toimenpiteiden tehokkuutta
    –    valmistajien ja jakelijoiden toimet muissa jäsenvaltioissa.
5. RAPEX-ILMOITUSTEN JÄTTÄMISEN JA JAKELUN MÄÄRÄAJAT
    5.1 Jäsenvaltioiden komissiolle tekemien ilmoitusten jättöajat
    Kansallisten yhteyspisteiden on ilmoitettava komissiolle toimivaltaisten
    viranomaisten päätöksestä ryhtyä toimenpiteisiin13 vakavan vaaran aiheuttavan
    tuotteen johdosta mahdollisimman pian ja viimeistään 10 päivän14 kuluttua
    päätöksen tekemisestä.
    Viranomaisten ja tuotteiden valmistajien ja/tai jakelijoiden yhteisistä toimenpiteistä
    olisi ilmoitettava komissiolle mahdollisimman pian ja viimeistään 10 päivän kuluttua
    asiaa koskevan sopimuksen tekemisestä.
    Yhteyspisteiden on toimitettava komissiolle tiedot valmistajien ja jakelijoiden
    vapaaehtoisista toimenpiteistä, joista on ilmoitettu viranomaisille vakavan vaaran
    vuoksi ja joiden vaikutukset ulottuvat jäsenvaltion alueen ulkopuolelle. Tiedot on
    toimitettava mahdollisimman pian ja viimeistään 10 päivän kuluttua siitä, kun
    valmistaja tai jakelija on ilmoittanut asiasta kansallisille viranomaisille.
    Kun kyse on ilmoituksista, jotka edellyttävät kiireellisiä toimia jäsenvaltioilta
    (määritelty kohdassa 7.1), ilmoittajana toimivan kansallisen yhteyspisteen on
    tiedotettava asiasta komissiolle mahdollisimman pian ja viimeistään kolmen päivän
    kuluttua siitä, kun toimenpide on toteutettu. Ennen tällaisen ilmoituksen tekemistä
    olisi aina otettava yhteys komission Rapex-matkapuhelinnumeroon (etenkin
    viikonloppuisin ja loma-aikoina).
13
    Rapex-järjestelmän kautta ilmoitettavat toimenpiteet ja päätökset kuvataan näiden ohjeiden kohdassa
    2.3.
14
    Kaikki tekstissä mainitut määräajat ilmaistaan kalenteripäivinä.
 ---pagebreak--- 30.4.2004                FI              Euroopan unionin virallinen lehti                   L 151/105
    Rapexin kautta kohdan 2.4 mukaisesti välitettävät vakavia vaaroja koskevat tiedot on
    toimitettava komissiolle mahdollisimman pian ja viimeistään 10 päivän kuluttua siitä,
    kun jäsenvaltio on saanut kyseiset tiedot.
    Kansallisten yhteyspisteiden on ilmoitettava komissiolle mahdollisimman pian ja
    viimeistään 15 päivän kuluessa toimivaltaisten viranomaisten päätöksestä ryhtyä
    toimenpiteisiin, joilla rajoitetaan muun kuin vakavan vaaran perusteella tuotteitten
    pitämistä kaupan tai käyttöä.
    Nämä määräajat koskevat kansallisten yhteyspisteiden ja komission välistä
    tiedonvaihtoa. Niissä ei oteta huomioon jäsenvaltioiden sisäisiä määräaikoja (esim.
    paikallis- ja keskushallinnon välillä). Kansallisella tasolla olisi tarkoituksenmukaisin
    järjestelyin huolehdittava nopeasta tiedonvaihdosta tuoteturvallisuudesta vastaavien
    eri viranomaisten välillä.
    Määräaikoja sovelletaan huolimatta mahdollisista tuotteitten valmistajien tai
    jakelijoiden käynnistämistä muutoksenhakuprosesseista tai virallista julkaisemista
    koskevista vaatimuksista.
    5.2 Komissiolle asetetut määräajat ilmoitusten toimittamiseksi kaikille
    jäsenvaltioille
    Komissio toimittaa ilmoituksen yhteyspisteille vain, jos ilmoittava jäsenvaltio on
    toimittanut sille kohdassa 4.1 kuvatut olennaiset tiedot. Muut jäsenvaltiot eivät voi
    toteuttaa jatkotoimia ilman näitä olennaisia tietoja.
    Komissio käsittelee saamiaan tietoja seuraavan kiireellisyysluokittelun mukaisesti:
    –    Komissio käsittelee muiden jäsenvaltioiden kiireellisiä toimia edellyttävät
         ilmoitukset ensisijaisina ja toimittaa ne muille jäsenvaltioille mahdollisimman
         pian ja viimeistään kolmen päivän kuluttua niiden vastaanottamisesta.
    –    Kiireelliset ilmoitukset (tuoteturvallisuusdirektiivin 12 artikla) toimitetaan
         jäsenvaltioille viiden päivän kuluessa niiden vastaanottamisesta. Ilmoitusten
         aiheita ovat viranomaisten toimenpiteet, viranomaisten ja valmistajien ja
         jakelijoiden toimintasopimukset sekä valmistajien ja jakelijoiden vapaaehtoiset,
         vakavan vaaran aiheuttavaan tuotteeseen liittyvät toimenpiteet.
    –    Muut Rapexin välityksellä vaihdettavat, vakavia vaaroja koskevat tiedot
         toimitetaan eteenpäin viiden päivän kuluessa niiden vastaanottamisesta.
    –    Komissio lähettää tuoteturvallisuusdirektiivin 11 artiklan mukaisesti esitetyt
         ilmoitukset eteenpäin 15 päivän kuluessa niiden vastaanottamisesta. Nämä
         ilmoitukset liittyvät viranomaisten toimenpiteisiin, joilla rajoitetaan vakavaa
         vaaraa aiheuttamattomien tuotteitten saattamista markkinoille tai joilla vaaditaan
         tällaisten tuotteitten vetämistä markkinoilta tai palautusmenettelyn
         käynnistämistä.
 ---pagebreak--- L 151/106                 FI             Euroopan unionin virallinen lehti                      30.4.2004
    5.3 Määräajat jäsenvaltioiden toimittamien tietojen ajantasaistamiselle
    Jäsenvaltioiden on ilmoitettava komissiolle kaikista toimenpiteisiin tehtävistä
    muutoksista tai niiden kumoamisesta viimeistään viiden päivän kuluttua
    viranomaisen asiaa koskevasta päätöksestä.
    Jäsenvaltiot voivat tuoteturvallisuusdirektiivin 12 artiklan 1 kohdan kolmannen
    alakohdan mukaisesti toimittaa komissiolle tietoja jo ennen kuin toimenpiteistä on
    tehty päätöstä. Kyseisen jäsenvaltion on ilmoitettava tietojen vahvistamisesta tai
    muuttamisesta 45 päivän kuluessa ensimmäisen ilmoituksen antamisesta
    (tuoteturvallisuusdirektiivin liitteen II kohta 4).
6. RAPEX-ILMOITUSTEN JATKOTOIMET
    6.1 Ilmoituksiin liittyvät jäsenvaltioiden jatkotoimet
    Ilmoituksen saatuaan jäsenvaltioiden on tutkittava kaikki toimitetut tiedot voidakseen
    –   selvittää, pidetäänkö tuotetta kaupan niiden alueella
    –   ryhtyä toimiin asian kannalta merkityksellisen tiedon hankkimiseksi
    –   tehdä (tarvittaessa) täydentävän arvioinnin vaarasta
    –   arvioida omien olosuhteidensa perusteella tarvetta ryhtyä omiin toimiin.
    6.2 Komissiolle toimitettavan vastauksen sisältö
    Ainoastaan ilmoitukset, jotka edellyttävät kiireellisiä toimia jäsenvaltioilta, ja
    kiireelliset ilmoitukset (12 artikla), vaativat jäsenvaltioilta vastausta, jolla ne
    ilmoittavat komissiolle jatkotoimistaan ja päätelmistään. Jatkotoimista ja päätelmistä
    ei toisaalta tarvitse ilmoittaa komissiolle, kun kyse on 11 artiklan mukaisesti
    toimitetuista ja ”muina Rapexin välityksellä ilmoitettavina vakavaa vaaraa koskevina
    tietoina” esitetyistä ilmoituksista.
    Saatuaan ilmoituksen, joka edellyttää jäsenvaltioilta kiireellisiä toimia, tai kiireellisen
    ilmoituksen, jäsenvaltioiden on ilmoitettava komissiolle liitteessä II olevaa
    vastauslomaketta käyttäen markkinavalvontatoimiensa perusteella tekemistään
    päätelmistä ja erityisesti seuraavista:
    –   onko tuotetta löytynyt jäsenvaltion markkinoilta
    –   onko ilmoitetun vaaran arvioinnissa päädytty poikkeaviin tuloksiin
    –   toimenpiteet, jotka on toteutettu tai joista on tehty päätös, sekä perustelut
        erilaiseen toimenpiteeseen ryhtymiselle
    –   erityiset olosuhteet, joiden perusteella toimenpiteistä tai jatkotoimista
        pidättäydytään.
 ---pagebreak--- 30.4.2004                FI               Euroopan unionin virallinen lehti                   L 151/107
    Jos tuote on valmistettu EU:ssa eikä ilmoittava jäsenvaltio ole tuotteen alkuperämaa,
    tuotteen valmistajamaan viranomaisten olisi ilmoitettava komissiolle seuraavista:
    –   mahdolliset yhteydenotot valmistajaan
    –   toimenpiteet, joilla pyritään varmistamaan, että valmistaja ratkaisee ongelman
        valmistuspaikassa, mikäli mahdollista
    –   tiedot tuotteen jakelijoista ja vähittäismyyjistä muissa jäsenvaltioissa.
    Ellei tuotetta ole valmistettu EU:ssa eikä ilmoittava jäsenvaltio ole se maa, jossa tuote
    ensimmäisen kerran saatettiin EU:n markkinoille, kyseisen maan viranomaisten olisi
    ilmoitettava komissiolle seuraavista:
    –   mahdolliset yhteydenotot tuotteen valmistajan edustajaan tai sen maahantuojaan
    –   valmistajan edustajan tai maahantuojan toimenpiteet,                  joilla pyritään
        varmistamaan, että ongelma ratkaistaan valmistuspaikassa
    –   tiedot tuotteen jakelijoista ja vähittäismyyjistä muissa jäsenvaltioissa.
    6.3 Vastausten toimittaminen komissiosta muille jäsenvaltioille
    Komissio välittää kiireellisinä tapauskohtaiset vastaukset seuraavissa tapauksissa:
    –   vastaus on annettu jäsenvaltioiden kiireellisiä jatkotoimia edellyttäviin
        ilmoituksiin
    –   vastauksessa esitetään poikkeavia tuloksia vaaran arvioinnista
    –   vastauksessa on päädytty eri toimenpiteeseen kuin ilmoituksessa.
    Komissio välittää viikoittaisissa raporteissa vastaukset, jotka on saatu määräajan
    päättymisen jälkeen tai joissa ilmoitetaan seuraavista:
    –   tuote on löytynyt jäsenvaltion markkinoilta ja vastaaviin toimenpiteisiin on
        ryhdytty
    –   toimenpiteistä tai jatkotoimista pidättäydytään
    –   vastaavaa tuotetta ei ole löytynyt jäsenvaltion markkinoilta.
    6.4 Määräajat jäsenvaltioiden vastausten toimittamiselle komissiolle
    Komissio ei voi ryhtyä asianmukaisiin jatkotoimiin, elleivät jäsenvaltiot täytä
    velvollisuuttaan vastata ilmoituksiin.
    Jäsenvaltioiden on annettava vastauksensa
    –   mahdollisimman pian ja joka tapauksessa 20 päivän kuluessa, kun kyse on
        jäsenvaltioiden kiireellisiä toimia edellyttävästä ilmoituksesta
 ---pagebreak--- L 151/108                 FI             Euroopan unionin virallinen lehti                    30.4.2004
    –    mahdollisimman pian ja joka tapauksessa 45 päivän kuluessa, kun kyse on
         kiireellisistä ilmoituksista, joiden aiheena ovat viranomaisten toimenpiteet,
         viranomaisten ja valmistajien ja jakelijoiden toimintasopimukset tai valmistajien
         ja jakelijoiden vapaaehtoiset, vakavan vaaran aiheuttavaan tuotteeseen liittyvät
         toimenpiteet, joista on ilmoitettu yhteisön tasolla.
     Jos tuote on valmistettu EU:ssa mutta ilmoittava jäsenvaltio ei ole tuotteen
     alkuperämaa, tuotteen valmistusmaan viranomaisten olisi 15 päivän kuluessa
     annettava ilmoitukseen vastaus, joka sisältää tietoja yhteydenotoista valmistajaan ja
     niistä toimenpiteistä, joilla pyritään varmistamaan, että valmistaja ratkaisee
     ongelman valmistuspaikalla. Samaa määräaikaa sovelletaan jäsenvaltioon, johon
     valmistajan edustaja tai tuotteen maahantuoja on asettautunut, kun kyse on
     tuotteesta, jota ei ole valmistettu EU:ssa, ja kun ilmoittava jäsenvaltio ei ole se maa,
     jossa tuote ensimmäisen kerran saatettiin EU:n markkinoille.
     Jos jäsenvaltio ei vastaa ilmoitukseen 45 päivän kuluessa sen lähettämisestä, sille
     lähetetään asiasta muistutus. Puuttuvista vastauksista ilmoitetaan myös
     tuoteturvallisuusdirektiivin komitealle.
    Komissio välittää vastaukset seuraavasti:
    –    mahdollisimman pian ja joka tapauksessa kolmen päivän kuluessa, jos vastaus
         liittyy ilmoitukseen, joka edellyttää jäsenvaltioilta kiireellisiä jatkotoimia
    –    mahdollisimman pian ja joka tapauksessa viiden päivän kuluessa, jos vastaus
         liittyy ilmoitukseen, jonka aiheena ovat kansalliset toimenpiteet, viranomaisten ja
         valmistajien sopimukset tai vapaaehtoiset toimenpiteet.
7. ILMOITUSTEN TARKASTELU KOMISSIOSSA
    7.1 Ilmoitusten täydellisyyden ja oikeellisuuden tarkastelu
    Komission yhteyspiste tarkastaa kaikki järjestelmän kautta saadut tiedot ennen niiden
    lähettämistä eteenpäin. Komission suorittamalla ilmoitusten tarkastelulla ei ole
    vaikutusta tietoja koskevaan vastuuseen, joka säilyy ilmoittavalla jäsenvaltiolla.
    Tietojen välittämisestä asiaan liittyville komission yksiköille on huolehdittu sisäisin
    järjestelyin.
    Tarkastelu tehdään seuraavien vaiheiden mukaisesti tietojen tarkastamiseksi ja
    tarvittaessa niiden täydentämiseksi:
    Tietojen täydellisyyden tarkastaminen
    Jos tiedot ovat puutteelliset, ne toimittaneelta yhteyspisteeltä pyydetään täydentäviä
    tietoja.
    Jos tuote on valmistettu EU:ssa ja jos ilmoittava jäsenvaltio ei ole tuotteen
    alkuperämaa eikä ole hankkinut ilmoitukselta vaadittavia olennaisia tietoja, komissio
    ottaa yhteyden tuotteen valmistusmaan viranomaisiin saadakseen täydentäviä tietoja
 ---pagebreak--- 30.4.2004                 FI               Euroopan unionin virallinen lehti                   L 151/109
    tuotteen jakelukanavista ja määränpäistä. Alkuperämaan viranomaisia pyydetään
    hankkimaan nämä tiedot valmistajalta tai jakelijoilta.
    Jos tuotetta ei ole valmistettu EU:ssa ja jos ilmoittava jäsenvaltio ei ole se maa, jossa
    tuote ensimmäisen kerran saatettiin EU:n markkinoille, eikä ilmoittava jäsenvaltio ole
    hankkinut ilmoitukselta vaadittavia olennaisia tietoja, komissio ottaa yhteyden sen
    jäsenvaltion viranomaisiin, jossa tuote saatettiin ensimmäisen kerran markkinoille,
    saadakseen tietoja tuotteen mahdollisesta jakelusta muihin jäsenvaltioihin.
    Ilmoitusten tarkastamiseksi komissio
    –    tarkastaa yleisellä tasolla, vastaavatko tiedot EU:n lainsäädäntöä ja näissä ohjeissa
         mainittuja Rapex-järjestelmän toimintaan sovellettavia säännöksiä
    –    ottaa tarvittaessa yhteyden ilmoittajamaahan lisätietojen saamiseksi.
    Luokittelu
    Ilmoitukset luokitellaan niiden kiireellisyyden mukaan (tuoteturvallisuusdirektiivin
    liitteen II kohta 11) seuraavasti:
    a) kiireellisiä toimia jäsenvaltioilta edellyttävät ilmoitukset (vakava vaara, nähtävissä
         oleva tarve yhteisön tasolla sovittuihin toimiin ja/tai kysymyksen todennäköinen
         poliittinen näkyvyys ja/tai näkyvyys viestimissä)
    b) kiireelliset ilmoitukset (tuoteturvallisuusdirektiivin 12 artikla): vakavan vaaran
         aiheuttavan tuotteen vuoksi toteutetut toimenpiteet
    c) tuoteturvallisuusdirektiivin 11 artiklan mukaiset ilmoitukset: toimivaltaisten
         viranomaisten toimenpiteet, kun tuotteeseen ei liity vakavaa vaaraa
    d) tiedoksi annettavat ilmoitukset: tietoja vakavista vaaroista välitettäväksi Rapex-
         järjestelmän kautta kohdan 2.4 mukaisesti.
    Kuulemiset
    Jos ilmoitettu tuote kuuluu erityisen alakohtaisen lainsäädännön piiriin, komission
    yhteyspiste pyytää tarvittaessa asiantuntija-apua komission muilta yksiköiltä.
    Komissio voi – aina kun se pitää sitä tarpeellisena – tehdä selvityksen omasta
    aloitteestaan tai pyytää asiaan liittyviä tieteellisiä neuvoja.
    Tietokantahaut
    Jäsenvaltioiden ja komission olisi pyrittävä välttämään kaksinkertaiset ilmoitukset
    tarkastelemalla kansallisten viranomaisten tai komission käyttämään tietokantaan
    kirjattuja aiempia ilmoituksia.
 ---pagebreak--- L 151/110                 FI            Euroopan unionin virallinen lehti                        30.4.2004
    7.2 Ilmoituksen tarkastelu tuoteturvallisuusdirektiivin soveltamisalan kannalta
    Komissio selvittää, onko ilmoitettu tuote tuoteturvallisuusdirektiivissä olevien
    Rapexia koskevien säännösten soveltamisalaan kuuluva kulutustavara ja kuuluuko se
    jonkin muun vastaavan hälytysjärjestelmän piiriin.
    Komissio tarkastaa lisäksi, että ilmoitus on tuoteturvallisuusdirektiivin ja Rapex-
    järjestelmän toimintaan sovellettavien säännösten mukainen.
    Komissio ei tee tuotteesta riskinarviointia. Siksi jäsenvaltioiden olisi liitettävä kaikkiin
    ilmoituksiinsa täydellinen tiivistelmä tekemästään riskinarvioinnista samoin kuin
    riskin tason arvioimiseksi tehtyjen testien tai analyysien tulokset.
    Ensi vaiheessa komissio tekee päätelmänsä ilmoituksen luokittelusta ilmoituksen
    tehneen jäsenvaltion toimittamien tietojen perusteella.
    Ilmoituksen tarkastelemisen jälkeen komissio toimittaa sen muille jäsenvaltioille tai
    pyytää ilmoituksen tehneeltä jäsenvaltiolta selvityksiä tai lisätietoja.
    7.3 Jatkotoimien tarkastelu
    Tarkasteltuaan ilmoituksista ja niihin annetuista vastauksista saatuja tietoja komissio
    päättää asian edellyttämistä toimenpiteistä. Se voi
    –    kutsua tuoteturvallisuusdirektiivin komitean koolle keskustelemaan saaduista
         tiedoista ja tuloksista sekä arvioimaan toteutettuja tai toteutettavaksi soveltuvia
         toimenpiteitä
    –    teettää riippumattoman riskinarvioinnin
    –    käynnistää selvityksen yhteistyössä jäsenvaltioiden kanssa
    –    kuulla jotakin komission tiedekomiteoista
    –    antaa standardointielimille toimeksi laatia uusia tai muuttaa jo voimassa olevia
         standardeja, ellei jonkin tuoteryhmän osalta ole käytettävissä selkeitä ja
         johdonmukaisia turvavaatimuksia
    –    ilmoittaa asiasta yhteisön ulkopuolisille maille
    –    laatia ehdotuksia      uusiksi  säädöksiksi    tai    voimassa    olevien    säädösten
         muuttamiseksi
    –    käynnistää kiireellisissä tapauksissa menettelyn komission päätöksen tekemiseksi
         tuoteturvallisuusdirektiivin 13 artiklan perusteella.
    Kun vastausajan päättymispäivästä (45 päivää ilmoituksen lähettämisestä) on kulunut
    15 päivää, komissio lähettää kansallisille yhteyspisteille raportin, joka sisältää
    –    ilmoitusta koskevat lopulliset päätelmät, joissa otetaan huomioon jäsenvaltioiden
         vastauksissa toimitetut tiedot. Ellei muita jatkotoimia tarvita, asian käsittely
 ---pagebreak--- 30.4.2004                 FI              Euroopan unionin virallinen lehti                     L 151/111
         päätetään. Jos ilmoitukseen liittyvästi ilmenee uusia seikkoja, komissio ottaa asian
         uudelleen käsiteltäväksi
    –    jäsenvaltioiden jatkotoimet, mikäli vastauksia vielä puuttuu tai maat ovat
         omaksuneet erilaisia toimintaratkaisuja.
    Tuoteturvallisuusdirektiivin komitealle tiedotetaan säännöllisesti kaikista saaduista
    ilmoituksista ja niiden jatkotoimista.
8. VERKOSTO RAPEX-TIEDONVAIHTOA VARTEN
    8.1 Kaksisuuntaisten sisäisten verkkojen perustaminen jäsenvaltioihin tietojen
    keräämistä ja jakelua varten
    Jäsenvaltioiden olisi huolehdittava, että kansallisella tasolla on käytössä tarvittavat
    järjestelmät, niin että keskus-, alue- ja paikallisviranomaiset tietävät vastuullaan olevat
    tehtävät ja toimet, joilla ilmoitetaan niiden alueella ilmenevästä ongelmasta muille
    viranomaisyksiköille.
    Jäsenvaltioiden olisi perustettava kaksitasoinen sisäinen järjestely, johon kuuluu
    –    yhteyksistä komissioon huolehtiva keskitetty yhteyspiste, joka toimittaa
         komissiolle ja saa komissiolta kaikki Rapex-järjestelmällä välitetyt tiedot
    –    kansallinen verkko, johon kuuluvat kaikki tuoteturvallisuudesta vastaavat
         viranomaiset. Nämä viranomaiset toimivat ilmoitusten ja vastausten lähettäjinä ja
         vastaanottajina yhteyksissä yhteyspisteisiin. Verkon kokoonpano olisi
         ilmoitettava komissiolle.
    8.2 Niiden viranomaisten nimeäminen, jotka vastaavat                           ilmoitusten
    lähettämisestä komissiolle ja joille komissio toimittaa ilmoitukset
    Kansallisten yhteyspisteiden päätehtävät:
    a) Ennen ilmoituksen lähettämistä komissiolle
         –   todennetaan keskus-, alue- ja paikallisviranomaisilta saadut tiedot sen
             selvittämiseksi, onko tapauksessa käytettävä Rapex-järjestelmää (direktiivin,
             ohjeiden ja aiemman kokemuksen perusteella)
         –   selvitetään päällekkäisyyden välttämiseksi, onko tuotteesta jo tehty ilmoitus
             tai onko sitä koskevia tietoja vaihdettu
         –   tarkistetaan, että ilmoituslomake on täytetty kokonaan ja että tiedot ovat
             täydelliset
         –   luokitellaan tiedot johonkin määritellyistä ilmoitusluokista.
 ---pagebreak--- L 151/112                 FI              Euroopan unionin virallinen lehti                    30.4.2004
    b) Kun komissiolta on saatu tietoja,
         –   toimitetaan tiedot keskus-, alue- tai paikallisviranomaisille, jotka vastaavat
             toimintatasollaan tuoteturvallisuudesta
         –   huolehditaan tietoihin liittyvistä jatkotoimista
         –   ilmoitetaan tehdyistä päätelmistä komissiolle.
    Kansallisten yhteyspisteiden olisi lisäksi
    –    autettava selventämään tuotteiden valmistajille ja jakelijoille yhteisön ja
         kansallisesta lainsäädännöstä johtuvia velvollisuuksia ja vaatimuksia, jotka
         koskevat ilmoittamista vaarallisista tuotteista
    –    osallistuttava verkkoyhteistyön edistämiseen eri tasoilla toimivien kansallisten
         viranomaisten kesken
    –    avustettava näitä viranomaisia Rapex-järjestelmän käytössä
    –    huolehdittava siitä, että sisäiset tiedonvaihtojärjestelmät toimivat asianmukaisesti.
    8.3 Yhteistyöjärjestelyjen luominen toimivaltaisten viranomaisten välille etenkin
    suhteissa tulliviranomaisiin
    Turvallisuussyihin perustuvat tulliviranomaisten päätökset pysäyttää tuote EU:n
    rajalle     tai    estää      sen     pääsy     yhteisöön         ovat     kiintoisia myös
    markkinavalvontaviranomaisten ja komission kannalta. Tällaisten päätösten
    oikeusperustana ovat kolmansista maista tuotavien tuotteiden tuoteturvallisuutta
    koskevien säännöstenmukaisuuden tarkastamisesta 8. helmikuuta 1993 annettu
    neuvoston asetus (ETY) N:o 339/9315 ja neuvoston asetuksen (ETY) N:o 339/93
    8 artiklassa säädetystä tuoteluettelosta 28. heinäkuuta 1993 tehty komission päätös
    93/583/ETY16 (tässä ei-tyhjentävässä luettelossa tuotteet on priorisoitu).
    Yhteyspisteiden olisi ilmoitettava komissiolle tällaisista päätöksistä. Tiedot ovat
    merkityksellisiä vain siinä tapauksessa, että pysäytettyyn tai torjuttuun tuotteeseen
    liittyy vakava vaara. Komissio toimittaa tiedot yhteyspisteille, joiden olisi välitettävä
    ne edelleen maansa tullivirkailijoille, jottei kyseisiä tuotteita pääse EU:n markkinoille.
    Vaarallisiin tuotteisiin liittyvissä asiakirjoissa olisi mainittava syyt, joiden vuoksi
    tuotteen pääsy EU:hun on estetty.
    Yhteyspisteiden        olisi     tiedotettava     maansa         tulliviranomaisille  myös
    markkinavalvontaviranomaisten toimenpiteistä, jotka liittyvät vakavan vaaran
    aiheuttaviin tuontituotteisiin, jotta saman tuotteen vastainen tuonti EU:hun
    vältettäisiin.
15
    EYVL L 40, 17.2.1993, s. 1.
16
    EYVL L 279, 12.11.1993 s. 39.
 ---pagebreak--- 30.4.2004                FI               Euroopan unionin virallinen lehti                      L 151/113
    8.4 Viestintävälineet sekä käytännön ja tekniset järjestelyt
    Kielet
    Jäsenvaltioiden yhteyspisteet voivat tehdä ilmoituksen maansa kielellä ja/tai
    englanniksi. Komissio kääntää ilmoitukset englanniksi, ranskaksi, saksaksi, italiaksi ja
    espanjaksi.
    Internet-välitteinen viestintä
    Rapex-järjestelmä käyttää Internet-pohjaista ohjelmistoa yhteyspisteiden väliseen
    viestintään. Ohjelmistosta on linkki tietokantaan, joka sisältää kaikki tiedot
    ilmoituksista ja vastauksista. Järjestelmän osoite on https://reis.cec.eu.int/reis, jossa on
    saatavilla kaikki lomakkeet ja käyttäjän opas.
    Jos sivustolla ilmenee teknisiä ongelmia, yhteyspisteet voivat lähettää ilmoitukset ja
    vastaukset sähköpostitse (Sanco-Reis@cec.eu.int) tai faksitse, jos (ja vain jos)
    sähköpostin käyttö ei ole mahdollista (+32 2 296 4323).
    Palvelu virka-ajan ulkopuolella ja päivystys kiinnioloaikoina
    Koska hätätilanteita voi syntyä myös tavanomaisen virka-ajan ulkopuolella,
    jäsenvaltioiden olisi varmistettava, että niiden keskus-, alue- ja paikallisviranomaiset
    ovat tavoitettavissa kiireellisissä tapauksissa. Tällaisen tilanteen voisi aiheuttaa
    ilmoitus, joka edellyttää jäsenvaltioilta kiireellisiä toimia.
    Yhteyspisteen tiedoissa tapahtuvista muutoksista on ilmoitettava välittömästi
    komissiolle, joka toimittaa muutostiedot muille jäsenvaltioille.
    Komissio huolehtii Rapexin asianmukaisesta toiminnasta viikonloppujen, muiden
    kiinnioloaikojen ja lomakausien aikana.
    Viikonloput
    Yhteyspisteet saavat hätätilanteissa yhteyden Rapex-toimista vastaaviin virkailijoihin
    puhelimitse (matkapuhelin). Varoitus saadaan näin tehtyä nopeasti.
    Pitemmät kiinniolot
    Komission yhteyspisteessä on järjestetty lomakausien päivystys matkapuhelimella ja
    kannettavalla tietokoneella, jolla saa yhteyden järjestelmään Internetin välityksellä.
    Hätätilanteissa kansallisten yhteyspisteiden olisi ennen ilmoituksen lähettämistä
    komissiolle otettava yhteys päivystyksestä vastaavaan komission virkamieheen.
    Yhteydenottoja varten yhteyspisteille toimitetaan ennen lomakauden alkua
    päivystäjän matkapuhelinnumero.
    Yhteyspisteitä kehotetaan järjestämään itsekin päivystys viikonloppujen, lyhyiden
    kiinnioloaikojen ja lomakausien aikana. Jotta Rapexin jäseniin saataisiin nopeasti
    yhteys, on laadittu luettelo hätätilanteissa käytettävistä Rapex-yhteyspisteiden
 ---pagebreak--- L 151/114                    FI             Euroopan unionin virallinen lehti                        30.4.2004
    puhelin- ja faksinumeroista ja sähköpostiosoitteista. Jokin jälkeinen heilahdus pitäisi
    olla asettua yhteyteen jotta Komissio.
9. RAPEXIN                    JA         MUIDEN                  ILMOITUSJÄRJESTELYJEN
    KOORDINOINTI
    9.1 Milloin Rapexin välityksellä ilmoitetusta toimenpiteestä on ilmoitettava
    myös muiden järjestelyjen kautta?
    Aina kun on kyse toimenpiteestä, jolla on oikeudellisesti sitovia vaikutuksia ja joka
    liittyy yhteisön erityislainsäädännön piiriin kuuluviin tuotteisiin, esimerkiksi leluihin
    tai sähkölaitteisiin, toimenpidettä olisi tarkasteltava myös alakohtaisen
    ilmoitusmenettelyn kannalta (turvalauseke). Rapex-järjestelmään ja alakohtaisiin
    turvalausekkeisiin liittyy erilaisia oikeudellisia ilmoitusvelvollisuuksia, koska niitä
    käytetään eri tarkoituksiin.
    Lisätietoja ilmoitusmenettelyjen ja niiden päämäärien suhteesta annetaan julkaisussa
    Ohjeasiakirja yleisestä tuoteturvallisuudesta annetun direktiivin ja tuoteturvallisuussäännöksiä
    sisältävien tiettyjen alakohtaisten direktiivien välisestä suhteesta.17
    9.2 Järjestelyt eri              menetelmistä         johtuvien       ilmoitusten    jättämisen
    yksinkertaistamiseksi
    Kun tuotteet kuuluvat yhteisön sellaisen muun lainsäädännön piiriin, jossa säädetään
    kansallisia toimenpiteitä koskevasta ilmoitusmenettelystä (turvalauseke), komissio
    huolehtii sisäisten menettelyjensä kautta siitä, että yksi ainoa kansallisten
    viranomaisten ilmoitus riittää täyttämään yhteisön lainsäädännössä säädetyt eri
    velvollisuudet ilmoituksen tekemisestä komissiolle.
    Valmisteilla on yhteinen ilmoituslomake, joka kattaa sekä lelujen turvallisuudesta
    annetun direktiivin 88/378/ETY18 mukaisen turvalausekkeen että Rapex-järjestelmän
    (liite III).
10.TUOTETURVALLISUUSDIREKTIIVIN 11 ARTIKLAN MUKAISET
     ILMOITUKSET
    10.1 Ilmoitusten kohde
    Tuoteturvallisuusdirektiivin         11 artiklan        mukaista       menettelyä    sovelletaan
    jäsenvaltioiden ja komission väliseen tiedonvaihtoon, jossa aiheena ovat
    kulutustavarat (määritelty kohdassa 2.1), jotka eivät aiheuta vakavaa vaaraa
    kuluttajien terveydelle tai turvallisuudelle (ottaen huomioon luvussa 3 esitetyt
    vakavan vaaran määrityskriteerit).
17
    Ks. http://europa.eu.int/comm/consumers/cons_safe/prod_safe/gpsd/revisedGPSD_en.htm.
18
    EYVL L 187, 16.7.1988, s. 1.
 ---pagebreak--- 30.4.2004               FI               Euroopan unionin virallinen lehti                     L 151/115
    Kun jäsenvaltiot toteuttavat kohdassa 2.3 kuvatun kaltaisia toimenpiteitä, joilla
    rajoitetaan vakavaa vaaraa aiheuttamattomien tuotteitten saattamista markkinoille,
    niiden on ilmoitettava komissiolle toimenpiteistä ja niiden perusteista.
    Ilmoituksen tekevän jäsenvaltion olisi annettava komissiolle tieto toteutettuun
    toimenpiteeseen mahdollisesti tehdyistä muutoksista ja kyseistä tuotetta koskevasta
    lopullisesta päätöksestä.
    Jos jäsenvaltio katsoo, etteivät vaaran vaikutukset ulotu tai voi ulottua sen alueen
    ulkopuolelle, sen olisi kohdassa 2.5 todetun mukaisesti ilmoitettava asiaan liittyvistä
    toimenpiteistä, mikäli niihin liittyvillä tiedoilla on todennäköisesti merkitystä muille
    jäsenvaltioille.
    10.2 Ilmoitusten sisältö
    Ilmoituksen tekevän jäsenvaltion on sisällytettävä ilmoituslomakkeeseen (liite I)
    seuraavat tiedot:
    –   yksityiskohtainen kuvaus ja valokuva kyseisestä tuotteesta viranomaisten avuksi
        tuotteen tunnistamista varten
    –   viranomaisen tekemän riskinarvioinnin               tulokset,      joilla toimenpiteen
        toteuttaminen perustellaan
    –   vaaran välttämiseksi toteutettujen toimenpiteiden laajuus ja luonne, kesto ja
        jatkotoimet
    –   tiedot, joiden avulla tuotteen jakelukanavat ja alkuperä voidaan selvittää, samoin
        kuin muut tuotteen jäljitettävyyteen liittyvät tiedot.
    Ellei kaikkia tietoja ole saatavilla, se on mainittava ja perusteltava. Lisäksi olisi
    ilmoitettava puuttuvien tietojen ennakoitu toimittamisajankohta.
    10.3 Direktiivin 11 artiklan mukaisten ilmoitusten käsittely ja toimittamisajat
    Kansallisten yhteyspisteiden on ilmoitettava komissiolle toteutetuista toimenpiteistä
    mahdollisimman pian ja joka tapauksessa 15 päivän kuluessa siitä, kun toimivaltaiset
    viranomaiset ovat tehneet päätöksen, jolla rajoitetaan tuotteiden aiheuttaman vaaran
    perusteella niiden pitämistä kaupan ja käyttöä.
    Määräaikaa sovelletaan huolimatta mahdollisista tuotteitten valmistajien tai
    jakelijoiden käynnistämistä muutoksenhakuprosesseista tai virallista julkaisemista
    koskevista vaatimuksista.
    Komissio arvioi ilmoituksen sisältämien tietojen perusteella, onko ilmoitus yhteisön
    lainsäädännön ja näiden ohjeiden mukainen. Tarvittaessa se ottaa yhteyden
    ilmoittajamaahan lisätietojen saamiseksi.
    Komissio toimittaa ilmoituksen muille jäsenvaltioille 15 päivän kuluessa sen
    vastaanottamisesta, ellei se katso, ettei toimenpide ole vaatimusten mukainen.
 ---pagebreak--- L 151/116                 FI            Euroopan unionin virallinen lehti                  30.4.2004
    Sellaisessa tapauksessa komissio antaa toimenpiteen käynnistäneelle jäsenvaltiolle
    asiaa koskevan ilmoituksen, jossa annetaan päätöksen perustelut.
    Toimenpiteen käynnistänyt jäsenvaltio voi toimittaa ilmoituksen uudelleen otettuaan
    huomioon komission esittämät huomautukset.
    Sovellettaessa tätä menettelyä muiden jäsenvaltioiden, jotka saavat uuden 11 artiklan
    mukaisen ilmoituksen, ei tarvitse ilmoittaa komissiolle ilmoituksen johdosta
    toteuttamistaan jatkotoimista.
    10.4 Käytännön järjestelyt 11 artiklan mukaisten ilmoitusten välittämistä
    varten
    Yhteyspisteet ja komissio välittävät 11 artiklan mukaiset ilmoitukset osoitteessa
    https://reis.cec.eu.int/reis olevan Internet-sivuston kautta. Sivustolla on saatavana
    11 artiklan mukaisiin ilmoituksiin käytettävä vakiolomake ja Internet-sovelluksen
    käyttäjän opas.
    Jos sivustolla ilmenee teknisiä ongelmia, yhteyspisteet voivat lähettää ilmoitukset ja
    vastaukset sähköpostitse (Sanco-Reis@cec.eu.int) tai faksitse, jos (ja vain jos)
    sähköpostin käyttö ei ole mahdollista (+32 2 296 4323).
 ---pagebreak--- 30.4.2004                 FI               Euroopan unionin virallinen lehti             L 151/117
                                            (Liite I)
                                  ILMOITUSLOMAKE
                 □ direktiivin 2001/95/EY 11 artiklan soveltamiseksi
                 □ direktiivin 2001/95/EY 12 artiklan soveltamiseksi
                 □ edellyttää kiireellisiä toimia jäsenvaltioilta
YLEISET TIEDOT
01.       Ilmoittava maa ja yhteyshenkilö:
02.       Ilmoituspäivä:
TUOTE
03.       Tuoteluokka ja tullikoodi:
04.       Tuotteen nimi, tuotemerkki, hinta ja alkuperämaa:
05.       Tyyppi/mallitunnus/viivakoodi/eräkoodi:
06.       Tuotteen ja sen pakkauksen kuvaus/valokuva (jpg-muotoisena):
07.       Sovellettavat standardit tai määräykset:
08.       Vaatimustenmukaisuustodistus:
VALMISTAJA
09.       Valmistajan tai sen edustajan nimi, osoite ja yhteystiedot:
10.       Viejän/tuojan nimi, osoite ja yhteystiedot:
JAKELIJA ja VÄHITTÄISMYYJÄ
11.       Jakelijoiden tai niiden edustajien nimet, osoitteet ja yhteystiedot:
12.       Tavarantoimittaja (kauppa, market, postimyynti, Internet-myynti) ja määrämaat:
VAARA
13.       Vaaran tyyppi:
14.       Tiivistelmä testi- ja analyysituloksista ja päätelmät:
15.       Tapahtuneiden onnettomuuksien kuvaus:
 ---pagebreak--- L 151/118                FI             Euroopan unionin virallinen lehti 30.4.2004
TOTEUTETUT TOIMENPITEET
16.       Vapaaehtoiset toimenpiteet (laajuus, luonne ja kesto):
17.       Pakolliset toimenpiteet (laajuus, luonne ja kesto):
MUITA TIETOJA
18.       Lisätietoja:
 ---pagebreak--- 30.4.2004               FI            Euroopan unionin virallinen lehti     L 151/119
                                      (Liite II)
        ILMOITUKSEN JOHDOSTA ANNETTU VASTAUS
            direktiivin 2001/95/EY 12 artiklan mukaisesti
01.      Vastauksen antajamaa ja yhteyshenkilö:
02.      Vastauspäivä:
03.      Ilmoituksen numero, ilmoittajamaa ja tuotteen nimi:
04.      Tuote tavattu: kyllä/ei
05.      Vaaran arviointi:
06.      Vapaaehtoiset toimenpiteet (laajuus, luonne, kesto ja perustelut):
07.      Pakolliset toimenpiteet (laajuus, luonne, kesto ja perustelut):
08.      Kesto:
09.      Muita tietoja:
 ---pagebreak--- L 151/120                    FI                Euroopan unionin virallinen lehti                           30.4.2004
                                               (Liite III)
                                  ILMOITUSLOMAKE LELUJA VARTEN
Merkitkää seuraavista vaihtoehdoista soveltuva:
[]     Lelujen turvallisuudesta 3.5.1998 annetun         Lomakkeen osat 1 ja 2
       direktiivin 88/378/ETY 7 artiklan mukainen
       ilmoitus – suojalauseke                           Lähetettävä pysyvän edustuston kautta komission
                                                         pääsihteeristöön. Sähköinen kopio ilmoituksesta
                                                         lähetetään sähköpostiosoitteeseen Entr-Textile-
                                                         Leather-Toys@cec.eu.int.
[]     Yleisestä tuoteturvallisuudesta annetun           Lomakkeen osat 1 ja 2
       direktiivin 2001/95/EY 12 artiklan ja lelujen
       turvallisuudesta      annetun       direktiivin   Lähetettävä sivuston https://reis.cec.eu.int/reis
       88/378/ETY 7 artiklan mukainen ilmoitus           kautta ja sähköpostiosoitteeseen ENTR-Textile-
                                                         Leather-Toys@cec.eu.int.
                                                         Koska ilmoituksessa on kyse suojalausekkeesta, se
                                                         on lisäksi lähettävä pysyvän edustuston kautta
                                                         komission pääsihteeristöön.
                                                    OSA 1
      LELUJEN TURVALLISUUDESTA ANNETUN DIREKTIIVIN 88/378/ETY
                        7 ARTIKLAN MUKAINEN SUOJALAUSEKE
Merkitkää seuraavista soveltuva vaihtoehto ja perustelkaa valinta.
                  Vaatimustenvastaisuuden syy                   Syyt
                  []      3 artiklassa tarkoitettujen
                          olennaisten vaatimusten
                          täyttämättä jättäminen, jos lelu ei
                          ole standardien mukainen
                          (7 artiklan 1 kohdan a alakohta)
                  []      Standardien virheellinen
                          soveltaminen (7 artiklan
                          1 kohdan b alakohta)
                   []     Standardien puutteellisuus
                          (7 artiklan 1 kohdan c alakohta)
OHEISTETUT LISÄTIEDOT
                  Testausselosteet, todistukset,
                  tutkimukset jne.
                  Kansallinen toimenpide
 ---pagebreak--- 30.4.2004                 FI               Euroopan unionin virallinen lehti             L 151/121
                                               OSA 2
                 □ direktiivin 2001/95/EY 12 artiklan soveltamiseksi
                 □ edellyttää jäsenvaltioilta kiireellisiä toimia
YLEISET TIEDOT
01.       Ilmoittava maa ja yhteyshenkilö:
02.       Ilmoituspäivä:
TUOTE
03.       Tuoteluokka ja tullikoodi:
04.       Tuotteen nimi, tuotemerkki, hinta ja alkuperämaa:
05.       Tyyppi/mallitunnus/viivakoodi/eräkoodi:
06.       Tuotteen ja sen pakkauksen kuvaus/valokuva (jpg-muotoisena):
07.       Sovellettavat standardit tai määräykset:
08.       Vaatimustenmukaisuustodistus:
VALMISTAJA
09.       Valmistajan tai sen edustajan nimi, osoite ja yhteystiedot:
10.       Viejän/tuojan nimi, osoite ja yhteystiedot:
JAKELIJA ja VÄHITTÄISMYYJÄ
11.       Jakelijoiden tai niiden edustajien nimet, osoitteet ja yhteystiedot:
12.       Tavarantoimittaja (kauppa, market, postimyynti, Internet-myynti) ja määrämaat:
VAARA
13.       Vaaran tyyppi:
14.       Tiivistelmä testi- ja analyysituloksista ja päätelmät:
15.       Tapahtuneiden onnettomuuksien kuvaus:
TOTEUTETUT TOIMENPITEET
16.       Pakolliset toimenpiteet (laajuus, luonne ja kesto):
MUITA TIETOJA
17.       Lisätietoja:
 ---pagebreak--- L 151/122                 FI            Euroopan unionin virallinen lehti                      30.4.2004
                                        (Liite IV)
       MÄÄRÄAJAT KANSALLISILLE YHTEYSPISTEILLE
                           TOIMENPIDE                                       MÄÄRÄAIKA
                                                                              (ks. luku 5)
 Hätätilanteisiin liittyvien ilmoitusten lähettäminen                   Mahdollisimman pian ja
 komissiolle                                                            viimeistään kolmen
                                                                        päivän kuluessa
 Ilmoitus komissiolle seuraavista toimenpiteistä:                       Mahdollisimman pian ja
      – viranomaisten toimenpiteet vakavan vaaran                       viimeistään 10 päivän
         tapauksessa                                                    kuluessa
      – viranomaisten ja valmistajien ja jakelijoiden
         sopimukseen perustuvat toimenpiteet
 Ilmoitus komissiolle valmistajien ja jakelijoiden                      Mahdollisimman pian ja
 vapaaehtoisista toimenpiteistä                                         viimeistään 10 päivän
                                                                        kuluessa
 Rapexin välityksellä mahdollisesti vaihdettavien, vakavaa              Mahdollisimman pian ja
 vaaraa koskevien tietojen lähettäminen komissiolle                     viimeistään 10 päivän
                                                                        kuluessa
 Tieto komissiolle viranomaisten toimenpiteistä vakavaa                 Mahdollisimman pian ja
 vaaraa aiheuttamattomien tuotteiden tapauksessa                        viimeistään 15 päivän
                                                                        kuluessa
 Ennen toimenpiteestä päättämistä toimitettujen tietojen                Mahdollisimman pian ja
 vahvistaminen tai muuttaminen                                          viimeistään 45 päivän
                                                                        kuluessa
 Ilmoitus komissiolle ilmoitetun toimenpiteen muuttamisesta             Mahdollisimman pian ja
 tai kumoamisesta                                                       viimeistään viiden
                                                                        päivän kuluessa
 Vastaus ilmoitukseen, joka edellyttää jäsenvaltioilta kiireellisiä Mahdollisimman pian ja
 toimia                                                                 viimeistään 20 päivän
                                                                        kuluessa
 Vastaus ilmoitukseen, joka koskee viranomaisten                        Mahdollisimman pian ja
 toimenpiteitä, viranomaisten ja valmistajien ja jakelijoiden           viimeistään 45 päivän
 sopimia toimenpiteitä tai valmistajien ja jakelijoiden                 kuluessa
 vapaaehtoisia toimenpiteitä
 Vastaus ilmoituksiin tuotteista, jotka on valmistettu tai              Mahdollisimman pian ja
 saatettu ensimmäisen kerran markkinoille maan alueella                 viimeistään 15 päivän
                                                                        kuluessa
 ---pagebreak--- 30.4.2004                 FI               Euroopan unionin virallinen lehti                       L 151/123
                                          (Liite V)
           MÄÄRÄAJAT KOMISSION YHTEYSPISTEELLE
                                                                               MÄÄRÄAIKA
                            TOIMENPIDE                                            (tietojen
                                                                             vastaanottamisesta
                                                                                komissiossa)
 Hätätilanteita koskevien ilmoitusten lähettäminen kansallisille Mahdollisimman pian ja
 yhteyspisteille                                                          viimeistään kolmen
                                                                          päivän kuluessa
 Ilmoitus kansallisille yhteyspisteille viranomaisten                     Mahdollisimman pian ja
 toimenpiteistä, viranomaisten ja valmistajien ja jakelijoiden            viimeistään viiden
 sopimista toimenpiteistä tai valmistajien ja jakelijoiden                päivän kuluessa
 vapaaehtoisista toimenpiteistä
 Rapexin välityksellä mahdollisesti vaihdettavien, vakavaa                Mahdollisimman pian ja
 vaaraa koskevien tietojen lähettäminen kansallisille                     viimeistään viiden
 yhteyspisteille                                                          päivän kuluessa
 Tuoteturvallisuusdirektiivin 11 artiklan mukaisesti tehtyjen             Mahdollisimman pian ja
 ilmoitusten lähettäminen kansallisille yhteyspisteille                   viimeistään 15 päivän
                                                                          kuluessa
 Jäsenvaltioilta kiireellisiä toimia edellyttäviin ilmoituksiin           Mahdollisimman pian ja
 annettujen vastausten lähettäminen kansallisille                         viimeistään kolmen
 yhteyspisteille                                                          päivän kuluessa
 Viranomaisten toimenpiteitä, viranomaisten ja valmistajien ja            Mahdollisimman pian ja
 jakelijoiden sopimia toimenpiteitä tai valmistajien ja                   viimeistään viiden
 jakelijoiden vapaaehtoisia toimenpiteitä koskeviin                       päivän kuluessa
 ilmoituksiin annettujen vastausten lähettäminen
 Muistutus kansallisille yhteyspisteille, jotka eivät ole antaneet        45 päivän kuluessa
 vastausta ilmoitukseen                                                   alkuperäisen ilmoituksen
                                                                          lähettämisestä